Produženo važenje naredbi za suzbijanje širenja korone u FBiH - BIGportal.ba\nProduženo važenje naredbi za suzbijanje širenja korone u FBiH\n23 Novembra, 2020 23 Novembra, 2020 0100\nKrizni štab Ministarstva zdravstva Federacije BiH produžio je za još dvije sedmice ranije izrečene naredbe za suzbijanje širenja virusa korona, među kojima su obavezno nošenje zaštitne maske u zatvorenim i na otvorenim javnim prostorima i držanje fizičke distance među ljudima od minimalno dva metra.\nIzuzetak od nošenja zaštitnih maski su djeca mlađa od šest godina, osobe koje imaju probleme sa disanjem zbog hroničnih bolesti ili koje ne mogu skinuti masku bez pomoći druge osobe, sportisti na utakmicama, treninzima i sportskim aktivnostima, vozači na biciklu, električnom romobilu i motociklu.\nNaredbom, koja stupa na snagu sutra, nalaže se poslovnim subjektima da reorganizuju rad svojih zaposlenih na mjestima gdje nije moguće ispoštovati distancu od dva metra, tako što će reorganizovati radno vrijeme, organizovati rad u smjenama, omogućiti rad od kuće i primijeniti druge načine obavljanja radnih zadataka koji neće ugroziti djelatnosti i radne procese, a omogućiće poštovanje higijensko-epidemioloških mjera.\nProduženo je i važenje odredbe kojom se ograničava kretanje stanovništva na cijeloj teritoriji FBiH u vremenu od 23.00 časa do 5.00 časova, saopšetno je iz Ministarstva zdravstva FBiH.\nKantonalnim štabovima ministarstava zdravstva naredbom se dozvoljava uvođenje restriktivnijih i drugačijih mjera prema procjeni epidemiološke situacije u kantonu, odnosno opštini uz redovno obavještavanje Kriznog štaba Ministarstva zdravstva FBiH.\nPreporukama Kriznog štaba, stanovništvu na području FBiH preporučuje se da izbjegava javna i privatna okupljanja i ograniči kretanje, a licima starije životne dobi, naročito onima sa hroničnim bolestima, da izbjegavaju bespotrebna kretanja i korištenje javnog prevoza, te da redovno koriste zaštitnu opremu.\nLicima starije životne dobi preporučeno je i da maksimalno redukuju odlaske u ordinacije kod porodičnog doktora i u bolnice, ukoliko im nije prijeko potrebna zdravstvena pomoć, te da za recepte i ljekarske savjete najprije telefonom kontaktiraju porodičnog doktora.\nU slučaju pojave nekih od simptoma kao što su povišena temperatura, kašalj, gubitak mirisa ili ukusa, preporučuje se licima sa simptomima, kao i članovima njihovog domaćinstva da ostanu kući, te se telefonski jave nadležnom doktoru kako bi dobili dalja uputstva.


Burna reagovanja na izjavu mitropolita: Pitanje Kosova — beogradsko ili svesrpsko - 08.01.2018, Sputnik Srbija\nBurna reagovanja na izjavu mitropolita: Pitanje Kosova — beogradsko ili svesrpsko\nPoslednji istup mitropolita crnogorsko-primorskog Amfilohija na temu Kosova i zvanične politike Srbije ne predstavlja novost u njegovom odnosu prema južnoj... 08.01.2018, Sputnik Srbija\npolitika, vesti, mitropolit amfilohije\n20:06 08.01.2018 (Osveženo: 14:54 30.08.2021)\nPoslednji istup mitropolita crnogorsko-primorskog Amfilohija na temu Kosova i zvanične politike Srbije ne predstavlja novost u njegovom odnosu prema južnoj srpskoj pokrajini, ali nije novina ni na terenu politike, na kojem, ne prvi put, iznenađuje javnost.\nMitropolit crnogorsko-primorski pripremio je Apel za odbranu Kosova i Metohije kojim, kako Tanjug navodi, apsolutno ignoriše unutrašnji dijalog koji je inicirao predsednik Srbije Aleksandar Vučić, te smatra da je zamrznut konflikt jedina razumna odluka.\nPredsednik Srbije Aleksandar Vučić neće komentarisati izjavu mitropolita crnogorsko-primorskog do 14. januara, kada će na Javnom servisu govoriti i o toj i o drugim optužbama na njegov i račun tima koji vodi.\nTanjug piše da je danas više puta pokušao da dobije komentar predsednika Vučića na Amfilohijevu izjavu u kojoj je izrazio bojazan da politika predsednika „vodi izdaji Srbije i Kosova“, a iz Kabineta predsednika je rečeno da o tome neće govoriti do 14. januara.\nMitropolitova izjava izazvala je od jutros pravu lavinu komentara predstavnika vlasti u Srbiji, ali i dela opozicije.\nPotpredsednica Vlade Zorana Mihajlović kaže da je predsednik Aleksandar Vučić poslednji čovek u Srbiji kome se može reći da ne vodi računa o Kosovu i našim građanima koji tamo žive.\nReagujući na izjavu mitropolita crnogorsko-primorskog Mihajlovićeva u pisanoj izjavi ističe da pitanje Kosova ne treba da bude pitanje oko koga će bilo ko, „pa i mitropolit Amfilohije“, deliti ljude na „patriote“ i „izdajnike“.\nTo je, dodaje, pitanje oko koga svi treba da se okupimo kako bismo pronašli najbolje rešenje za naše građane i budućnost Srbije.\n„Samo što, za razliku od nekih drugih koji su lupanjem u grudi patriotske koristili Kosovo za dobijanje političkih poena, ali i za sticanje velikog novca, dok je sve više Srba napuštalo Kosovo, Vučić konkretno pomaže opstanak i bezbednost naših građana. A najbolji rezultat je da se najviše dece u Srbiji upravo rađa na KiM i da nije bilo nijednog etnički motivisanog ubistva naših građana“, navela je Mihajlovićeva.\n8 Januar 2018, 19:02\nOna očekuje da će se pojačavati napadi nacionalista na Vučića, kako se unutrašnji dijalog bude bližio kraju.\nGeneralni sekretar Predsednika Srbije Nikola Selaković rekao je da se mitropolit Amfilohije bavi vradžbinama, kada govori o strahovanju da će „Aleksandar Vučić predati Kosovo i Metohiju“.\nPredsednik Srbije Aleksandar Vučić neće voditi politiku dodvoravanja Amfilohiju svojih prethodnika, koja je dovela do sve manjeg broja Srba na KiM, već će nastaviti politiku koja vodi povećanju broja Srba u južnoj srpskoj pokrajini, rekao je Selaković gostujući na Radio-televiziji Srbije.\nIzjave mitropolita Amfilohija protiv predsednika Srbije Aleksandra Vučića naručeni su napad i diskvalifikuju svakoga ko na taj način istupa kao predstavnik crkvenih vlasti, smatra direktor Kancelarije za Kosovo i Metohiju Marko Đurić.\n„Smatram da je stvar o naručenom napadu i da je reč o činu koji, ponavljam, diskvalifikuje svakog onog ko na taj način istupa kao predstavnik crkvenih vlasti, čini ga čovekom koji se bavi opozicionim političkim delovanjem na jedan vulgaran i neprimeren način“, rekao je Đurić gostujući na televiziji „Pink“.\n3 Novembar 2015, 14:04\nĐurić je naveo da je u pitanju čovek koji je dva puta „živom Aleksandru Vučiću držao opelo“, a da se ovom izjavom svrstao u red političara.\nOd kletvi niko nije ojačao\nOd kletvi Amfilohija Radovića nijedan Srbin na Kosovu i Metohiji nije ojačao, ali je od napora Aleksandra Vučića kosovska nezavisnost postala mnogo slabija, ocenio je danas ministar odbrane Aleksandar Vulin u izjavi za javnost dostavljenoj medijima.\n„Amfilohije Radović je Aleksandra Vučića i mene dva puta žive sahranio, držeći nam opela i protiv i ljudskih i protiv Božjih zakona“, rekao je Vulin, reagujući na izjavu mitropolita crnogorsko-primorskog.\n„Kada je KiM zaista bilo izdato i napušteno, Amfilohije Radović nije sahranjivao žive i nije bacao kletve na one koji su zabranjivali srpsko ime u Crnoj Gori i priznali Kosovo kao nezavisnu državu, a pravdali i hvalili NATO bombardovanje“, saopštio je Vulin.\nGde su bili dve decenije\nNarodni poslanik Aleksandar Čotrić izjavio je danas da potpisnici Apela za odbranu Kosova i Metohije, uključujući mitropolita Amfilohija, prećutkuju da su upravo oni bili ona „duhovna elita“ Srba koja je pre dve decenije „služila kao pogonsko gorivo sulude politike ondašnjeg režima“ i poručio im da su zakasnili dve decenije.\nI mitropolit Amfilohije i ostali potpisnici Apela, ističe Čotrić, tada je trebalo da apeluju na Slobodana Miloševića da prekine s politikom koja je neizbežno provocirala sukob sa NATO-om i vodila gubitku Kosova i Metohije.\nSocijalistička partija Srbije saopštila je da veruje da izjava koju je dao mitropolit crnogorsko-primorski predstavlja njegov lični stav i izraz samo njegovog animoziteta, a ne zvaničan stav Srpske pravoslavne crkve.\nU saopštenju za medije SPS navodi da podržava inicijativu predsednika Aleksandra Vučića o unutrašnjem dijalogu o KiM, čiji je cilj da se iznađe pravično rešenje za sudbinu srpskog naroda i naših svetinja u južnoj pokrajini, te da je želja te stranke da se iznad svega održi jedinstvo našeg naroda i države u ovom važnom pitanju, a ne da se izazivaju novi konflikti i međusobno optuživanje.\nU Liberalnodemokratskoj partiji smatraju da je Apel, koji je inicirao mitropolit Amfilohije Radović sa grupom profesora, političara i s vladikama SPC, čin lažne borbe za interese građana Srbije i da samo dodatno deli već podeljeno i posvađano društvo.\nJer, kako ocenjuju u LDP-u, pitanje Kosova nije pitanje uskog kruga potpisnika pisma, već je rešavanje kosovskog problema zajedno sa Prištinom u našem interesu, s obzirom na to da od sporazuma Srba i Albanaca zavisi opstanak ljudi koji ovde žive i rade.\n„Ritualno žrtvovanje, na koje neko danas poziva, zapravo je samo poziv na samoubistvo jednog naroda i jedne zemlje“, primećuju u LDP.\nMitropolija: Hajka na mitropolita\nVečeras su se oglasili i sveštenici Mitropolije crnogorsko-primorske, koji u saopštenju podržavaju mitropolita Amfilohija i osuđuju reagovanja na njegovu izjavu nazivajući ih hajkom protiv mitropolita.\nOni, takođe, kritikuju srpske političare Nikolu Selakovića, Zoranu Mihajlović, Marka Đurića i Aleksandra Vulina, navodeći i da pitanje Kosova nije beogradsko već svesrpsko.\n„Znamo i svedočimo da mitropolitova, često puta i oštra reč, nije upućena lično ni protiv koga, nego je isključivo izgovorena za dobro, za očuvanje ne samo Kosova i Metohije, nego i obraza i ugleda onih koji donose sudbonosne odluke u ovom narodu“, tvrde u saopštenju arhijerejski protoprezviteri u Mitropoliji crnogorsko-primorskoj, prenosi portal „Analitika“.\nU saopštenju navode da ih zabrinjava to što su, kako kažu, „čelnici Srbije krenuli da sprovode dukljansko-montenegrinski pristup Kosovu i Metohiji“.\nKritikuju što se „na ovom primeru pokazuje intencija da se kosovsko-metohijsko pitanje isključivo predstavi i rešava kao „srbijansko“, „beogradskopašalučko, a ne kao svesrpsko pitanje“.\n27 Decembar 2017, 18:38\nSveštenstvo Mitropolije crnogorsko-primorske smatra i da unutrašnji dijalog o Kosovu i Metohiji nije potreban, i navodi da podržava reči srpskog patrijarha Irineja da se nikada ne sme dati saglasnost za otuđenje Kosova.\nOglasio se i jedan od potpisnika Apela za odbranu Kosova i Metohije profesor Miloš Ković, koji je takođe izrazio protest zbog „sramnog napada“ na mitropolita Amfilohija, saopšteno je iz DSS.\nDveri su takođe reagovale saopštenjem u kome ocenjuju da predsednik Srbije neće moći da ubedi SPC u ispravnost njegove politike kada je u pitanju Kosovo i Metohija.


To je više od polovine, odnosno 51,3 odsto, ukupnih depozita u sistemu. Od toga, crnogorskim državljanima pripada 1,29 milijardi evra, dok je na računima nerezidenata skoro trećina novca ili 509,6 miliona evra, piše Pobjeda.\nPovećanju štednje u godini pandemije korona virusa najviše su doprineli nerezidenti koji su, prema zvaničnim podacima, u septembru prošle godine u bankama imali 447 miliona evra, što je oko 62 miliona evra manje u odnosu na kraj prvog kvartala 2021.\nOvo govori da je očuvano njihovo poverenje u stabilnost sistema i banke koje posluju na crnogorskom tržištu, ali i namera da investiraju u projekte u Crnoj Gori, ocenjuje list.\nZnatno manje od nerezidenata, ali ne i zanemarljivo, štednju su uvećali domaći građani, koji su na računima ušteđeli dodatnih 10 miliona evra.\nKada je reč o privrednicima, oni su poslednjeg dana marta imali deponovano oko 1,75 milijardi evra.


O ovim stavovima francuske istoričarke dugo će se pričati: Došlo je vreme da smislimo NOVI KONCEPT EVROPE, koji uključuje i RUSIJU! | Novosti.RS\nčetvrtak, 07. 05. 2020. u 22:00\nPrema njenim rečima, Evropa je pala kao žrtva uprošćavanja koja su dovela do toga da se sistem pojedinačnih država suprotstavi nadnacionalnom projektu koji bi zamenio države\nDOŠLO je vreme da se osmisli novi koncept Evrope, zasnovane na civilizaciji koja obuhvata čitav kontinent, uključujući i Rusiju, smatra francuska istoričarka Elen Karer Dankos.\n- Evropa je bila i ostaje čudesni projekat, dragocenost, prema kojoj smo, međutim, loše postupali i dozvolili da se sunovrati zbog svađa i ličnih interesa - navela je istoričarka i sekretarka Francuske akademije nauka u intervjuu za list „Figaro“.\nPrema njenim rečima, Evropa je pala kao žrtva uprošćavanja koja su dovela do toga da se sistem pojedinačnih država suprotstavi nadnacionalnom projektu koji bi zamenio države.\nPored toga, Evropa je usled Hladnog rata bila podeljena i po ideološkom principu. Sada je, smatra istoričarka, ostala i bez jednog od svojih glavnih principa – hrišćanstva.\n- Došlo je vreme da se napravi novi koncept Evrope koja je zasnovana na civilizaciji koja obuhvata ceo kontinent, uključujući i Rusiju.\nGovoreći o krizi povezanoj s pandemijom virusa korona Elen Karer Dankos je navela da sve ono što se sada događa čovečanstvo ne posmatra u kontekstu istorije, nego ga doživljava kao nešto neverovatno, neočekivano u sadašnjem sistemu sveopšte udobnosti.\nOna podseća na epidemije u prošlosti, kao što je, na primer, španska groznica, koja je nakon Prvog svetskog rata ubila 50 miliona ljudi. U poređenju s tim današnje cifre zvuče potpuno drugačije.\nFrancuska istoričarka je, pored ostalog, navela da su Rusi, kao i Evropljani dezorijentisani kada je reč o epidemiji virusa korona, ali da se od zapadnjaka razlikuju po dvama parametrima. Rusi, kao prvo, imaju izoštren osećaj za istoriju, verovatno zbog svih tragedija koje su preživeli u 20. veku.\nKao drugo, oni su sačuvali i svest o smrti: „Čitava ruska književnost govori o tome. Pravoslavno hrišćanstvo očigledno polaže vaskrsenje, odnosno smrt, u osnovu vere. U Rusiji je smrt vidljiva, makar u načinu sahranjivanja. Posmrtni kovčeg ostaje otvoren do poslednjeg minuta, pokojnik ostaje do poslednjeg oproštaja“, navodi istoričarka.\nOna ocenjuje da se Kina u poslednje vreme takođe pokazala u najboljem svetlu, pre svega, zahvaljujući projektu „Novog puta svile“, uprkos autoritarnom političkom sistemu.\nElen Karer Dankos navodi da Evropa treba da nauči lekcije iz tog iskustva, posebno s obzirom na to da će sadašnja pandemija dovesti u pitanje dve crte današnjice: brigu samo o onome što se događa u ovom trenutku i globalizaciju koja je lišena smisla. Istoričarka predlaže Evropljanima da razmisle o tome kakvu civilizaciju žele.\nTacno tako.SAD su uvek bile protiv toga da Rusija bude u sastavu EU jer u tom slucaju oni vise nemaju posla u EU.Ode i Nato i sva naoruzanja koja prodaju EU.


Za 34 sportska kluba 45 miliona dinara - SPORT Vrbas\nZa 34 sportska kluba 45 miliona dinara\nPredsednik opštine Vrbas Predrag Rojević uručio je predstavnicima lokalnih sportskih klubova ugovore o godišnjem finansiranju. Opština Vrbas obezbedila je rekordnu podršku za sportske klubove u 2022. godini. Za aktivnosti 34 sportska kluba iz opštinskog budžeta je na konkursu odobreno 45 miliona dinara.\n21 feb 2022\t0 comment\nNovac iz opštinskog budžeta odobren je za realizaciju redovnih aktivnosti i održavanje sportskih manifestacija, poručio je Rojević i dodao da je sport, uz kulturu, obrazovanje i privredu, jedna od najvažnijih tačaka budućeg razvoja Vrbasa.\n"Vrbas je grad sporta, grad šampiona. Opština Vrbas je ponosna na brojne sportske aktivnosti i uspehe, na klubove i pojedince koji postižu vrhunske sportske rezultate. Sportisti, njihovi treneri i svi sportski radnici, ne predstavljaju samo svoje klubove. Oni svojim predanim radom i uspesima čine mnogo za ceo Vrbas, za njegovu promociju na republičkom i međunarodnom planu, i hvala im na tome. Opština Vrbas je njihov pouzdan partner i podrška. U budžetu za 2022. godinu opredelili smo rekordnih 45 miliona dinara za sufinansiranje i podršku sportu i sportskim klubovima na teritoriji opštine Vrbas", istakao je Rojević. Govoreći o uslovima u kojima rade sportisti, predsednik opštine je podsetio da je korišćenje Centra za fizičku kulturu "Drago Jovović" potpuno besplatno za sve klubove, a u 2022. godini, za podršku i razvoj sporta iz budžeta je izdvojeno 197,2 miliona dinara. "Centar za fizičku kulturu 'Drago Jovović' dobiće nov krov, a u glavnoj dvorani biće zamenjeni parket, stolice i tribine. U unapređenje našeg najvažnijeg sportskog objekta investiraćemo 40,5 miliona. Takođe, gradi se sportski teren sa tribinima u Ravnom Selu, a prošle godine smo rekonstruisali salu u Bačkom Dobrom Polju i sportske terene na Šlajzu. Sa ulaganjima u sport nastavićemo i u narednom periodu", rekao je Rojević.\nBojan Antonić, generalni sekretar Saveza sportova opštine Vrbas, izrazio je zadovoljstvo ovogodišnjim izdvajanjem za finansiranje klubova i manifestacija, posebno nakon dve teške godine za sportiste, prouzrokovane virusom korona. "Savez sportova broji 56 članova, na redovnom finansiranju je 36 klubova, a svim imaju podršku i pomoć za organizaciju takmičenja, turnira, manifestacija od značaja za lokalnu samoupravu. Budžet za klubove je rastao, ove godine je rekordan, ali na ovu sumu treba dodati i izdvajanja za Centar za fizičku kulturu koji usluge klubovima pruža besplatno, za razliku od svih većih gradova. Kada bi uračunali i ova indirektna sredstva, došli bi do veoma ozbiljnog sportskog budžeta za lokalnu samoupravu ove veličine", rekao je Antonić.\nNa sportskim rezultatima koje postižu pojedinci i klubovi, uz želje za dobro zdravlje i u budućnosti, predstavnicima sportskih klubova se obratio Srđan Stanić, član Opštinskog veća zadužen za sport i omladinu. "Vi ste najbolji predstavnici našeg grada na svakom takmičenju na kom se pojavite. Naučili ste javnost na dobre rezultate, očekivanja uvek rastu i na vama je da uložite snagu i napor kako bi stigli do najboljih rezultata. Na nama je da vam obezbedimo uslove za dobar trening i opština Vrbas će uvek biti vaša najsnažnija podrška", poručio je Stanić.


Holandija uvek teško kod kuće sa Francuskom - Meridianbet Vesti\nReprezentacije Author:\tCentrala Bg - 10/10/2016\nPosle pobede nad Belorusijom u Roterdamu, fudbalska selekcija Holandije se seli u Amsterdam, gde će na istoimenoj Areni dočekati vicešampiona Evrope, reprezentaciju Francuske.\nObe ekipe žele bodove koji bi značili veliki korak prema plasmanu na Svetsko prvenstvo u Rusiji, pogotovo što i Švedska nema nameru da odustane od istog cilja.\nHolandija je prilično dobro počela svoju kampanju za Rusiju 2018, odigravši nerešeno u Švedskoj i ubedljivo porazivši Belorusiju sa 4:1, ali je u ponedeljak uveče očekuje definitivno najteži test do sada – Francuska na Amsterdam Areni.\nEkipa selektora Didijea Dešampa u prvom kolu nije uspela da savlada Belorusiju, ali je potom u Sen Deniju bez ikakvih problema potukla Bugarsku rezultatom 4:1. Jedan od najboljih u redovima Trikolora je bio saigrač Antoana Grizmana iz Atletika, Kevin Gameiro koji je dva puta zatreao mrežu Bugarske. Zanimljivo je da Gameiro čak nije bio u sastavu reprezentacije na letošnjem prvenstvu Evrope, a sada je i više nego opravdao to što se našao u prvom planu.\nTrener Narandžastih, Deni Blind, napominje da njegova ekipa mora da ukloni slabosti koje je pokazala u odbrani u meču sa Belorusijom, ako želi da protiv Francuske osvoji sva tri boda.\nSigurno je da Vesli Snajder neće igrati zbog povrede koju je zadobio u petak, a verovatno će ga zameniti fudbaler Fejenorda Toni Vilhena. Jens Tomstra i Mihel Vorm su pozvani umesto takođe povređenih Lusijana Narsinga i Jaspera Čilesena.\nŠto se tiče Francuske, Bakari Sanja možda neće biti dovoljno spreman za utakmicu, u kom slučaju bi od početka zaigrao odbrambeni fudbaler Monaka, Đibril Sidibe. Posle impresivne partije pre nekoliko dana, vrlo verovatno će tandem u napadu ponovo činiti Grizman i Gameiro.\nHolandija i Francuska su podelile po 10 pobeda u 24 međusobna duela, uključujući i poslednji prijateljski susret krajem marta ove godine, takođe u Amsterdamu, u kojem su slavili Trikolori sa 3:2.\nIpak, u prethodna dva takmičarska okršaja, koja su se odigrala na šampionatima Evrope 2008. i 2000. godine, Holandija je nadigrala svog rivala oba puta u mečevima u okviru grupne faze.\nSa druge strane, Francuska je do sada dobro prolazila na gostovanjima u Holandiji – od ukupno pet, pobedila je u čak tri slučaja, a izgubila samo jednom!\nOfanzivna linija gostiju je u odličnoj formi, ali će Deni Blind pojačati odbranu za ovaj susret sa Stefanom de Vrijem, pa bi se možda isplatilo odigrati na jedan čist iks!\nTags:Amsterdam arena, Antoan Grizman, Francuska, Holandija, Kevin Gameiro, prijateljski susret, Stefan De Vrij, Svetsko prvenstvo


"Vatrena" navijačica Napolija najavila LŠ, pa se skinula - mojusk.ba\nCrvena zvezda će 28. novembra gostovati ekipi Napolija u okviru 5. kola Lige šampiona, a na jugu Italije će je vjerovatno dočekati i seksi Marika Fruskio\nU pitanju je jedna od najpoznatijih navijačica Napolitanaca koja je pažnju na sebe skrenula golišavim i atraktivnim fotografijama koje postavlja na društvene mreže.\nTakve objave su uvećale njenu armiju fanova, kojih samo na Instagramu ima skoro 70.000.\nMarika je svojevremeno imala aferu sa Borijelom i Inzagijem, a izvela je i striptiz poslije osvajanja Kupa Italije 2012. godine, podsjeća “Telegraf.rs”.\nInače, Napoli će na Marakani gostovati 18. septembra i možda Marika bude u Beogradu na toj utakmici.\nOva ljepotica je na svom Instagram nalogu juče poslije žrijeba postavila fotografiju na kojoj su prikazani učesnici Napolijeve, odnosno Zvezdine grupe, da bi se već danas razgolitila i fanove obradovala nagom fotografijom iz kreveta.\nOsim te, pogledajte i neke druge njene fotografije sa ove društvene mreže.


COR - Lokalni javni sektor\nU procesu transformacije javnog sektora poželjno je da javna komunalna preduzeća (JKP) budu razmatrana kao zasebna celina. Zbog njihove kompleksnosti u zadovoljavanju javnih funkcija, moraju se razmotriti posebni modeli za svaku komunalnu delatnost (vodovodi, gradsko grejanje, komunalni otpad) što je naročito važno u slučaju opredeljenja za neki od oblika partnerstva sa privatnim sektorom ili stranim partnerima. Takođe, moraju se razmotriti neki aspekti od strane učesnika u daljem procesu definisanja prvih koraka ka transformaciji JKP, u cilju:\n• Povećanja efikasnosti JKP i poboljšanja nivoa usluga,\n• Obnove i razvoja lokalne infrastrukture,\n• Dostizanja standard kvaliteta i primene regulative EU, prvenstveno kroz efikasan pristup bespovratnim sredstvima EU i drugim izvorima finansiranja.\nProces transformacije i/ili privatizacije komunalnih delatnosti odvija se kako u starim tako i u novim članicama EU. Potraga za optimalnim modelima kod prvih se zasniva na osnovama tržišne ekonomije i konkurentnosti, regulative i zaštite javnog interesa a kod drugih se pokušavaju naći u istovremenom očuvanju javnog interesa i efikasnom poslovanju.\nPre transformacije JKP, mora se definisati državna strategija prema vitalnoj komunalnoj infrastrukturi, po delatnostima, tako što će se dati jasan odgovor na pitanje da li ona može da bude predmet bilo kog oblika privatizacije ili ona ostaje u javnom vlasništvu u cilju zaštite javnog interesa.\nTransformacija komunalnih delatnosti zahteva da se država, takođe, opredeli da li će i u koji komunalni sektor, kada i u kojoj meri omogućiti ulazak privatnog (domaćeg i/ili stranog) kapitala uz istovremenu institucionalnu regulaciju.\n+ - STANJE JKP I NJIHOVA IMOVINA Zatvori\nOsnovne karakteristike i problemi komunalnog sektora u Srbiji u poslednjoj deceniji svode se na:\n• Neadekvatno rešenje pitanja vlasništva i raspolaganja nekadašnje državne, a sada javne imovine i po tom osnovu administrativno – politički uticaj na ukupno poslovanje JKP,\n• fragmentacija delatnosti i akumulacija nerešenih pitanja po tom osnovu,\n• rast troškova poslovanja i neadekvatan nivo cena za pokriće svih troškova,\n• nizak stepen naplate, visok stepen otpisa potraživanja i neizmirene obaveze,\n• pad obima i kvaliteta usluga, nezainteresovanost i nemogućnost zadovoljenja potreba potrošača,\n• dotrajala i zastarela oprema i infrastruktura,\n• hroničan nedostatak sredstava za obnovu i proširenje kapaciteta,\n• neusklađenost sa standardima zaštite životne sredine,\n• nepostojanje indikatora poslovanja.\nNema uspešnog razvoja komunalnih delatnosti u odsustvu sistemski jasne metodologije formiranja cena zasnovane, pre svega, na principima racionalnog pokrića svih troškova poslovanja, ali i potrebnih sredstava za investicije.\nOtvaranje pitanja politike cena mora biti praćeno i pitanjem definisanja indikatora poslovanja, kvaliteta i odgovornosti, kao i pitanjem zaštite javnosti od naglih skokova cena i monopolskog ponašanja.\nU slučaju opredeljenja da se transformacija JKP sprovodi kroz neki od modela privatizacije, neophodno je pre promene njihovog statusa izvršiti popis imovine JKP, uvedesti je u zemljišne knjige / katastar, objektivno (fer) procenjenu, kako bi se eliminisale moguće imovinske prepreke za ulazak partnera / kreditora ili osujetile moguće zloupotrebe ulaska privatnog kapitala u komunalne delatnosti.\n+ - INVESTIRANJE U JKP Zatvori\nHroničan nedostatak sredstava za modernizaciju i proširenje komunalne infrastrukture predstavlja osnovnu prepreku dugoročnom zadovoljenju javnog interesa za kvalitetnom komunalnom uslugom. Dugoročnim merama kao što su: definisanje politike cena, poboljšanje koeficijenta naplate i smanjenje gubitaka na mreži (vodovodi i grejanje), mogao bi se delimično ublažiti dugoročni cenovni udar, ali problem obezbeđenja sredstava za obnovu kapaciteta i prilagođavanja standardima, zahteva, upravo zbog visine potrebnih sredstva, nova, kreativna, rešenja.\nNeke grube procene upućuju na zaključak da ukupne potrebe za investicijama u komunalnu delatnost I infrastrukturu više puta su veće od godišnjeg zbira svih opštinskih prihoda.\nDugoročna preciznija slika o potrebnim sredstvima I njihovim izvorima zahteva da se u odnos stavi iznos sredstava potreban za nesmetano fukcionisanje JKP na sadašnjem nivou uvećan za iznos sredstava potreban za proširenje infrastrukture I prilagođavanje standardima EU, s jedne strane, I sopstvena sredstva (JKP, JLS I državnih fondova), s druge. Tako bi se sagledao potencijal samofinansiranja komunalnog fukcionisanja I razvoja odnosno iznos nedostajućih sredstava koji bi se morao obezbediti iz drugih izvora.\n+ - REGIONALIZACIJA JKP Zatvori\nNa osnovu regionalnih projekata, olakšava se pristup izvorima finansiranja, naročito u manjim i slabije razvijenim regionima. Razmotriti opcije za formulisanje strategije regionalizacije i prioriteta formiranja međuopštinskih regionalnih sistema za moguće opcije ukrupnjavanja JKP po funkcionalnom principu. Strategija regionalizacije prvenstveno treba da bude usmerena ka problemima lokalnih samouprava, kao mera za poboljšanje funkcionalnosti JKP i njihovog ekonomskog položaja, i pristupa eksternim izvorima finansiranja.\n+ - IZVORI FINANSIRANJA ZA INVESTICIJE U JKP Zatvori\nU slučajevima, kada postoji dugoročno definisan javni sektor, uz neophodnu transparentnost u poslovanju, verovatno je da pod određenim uslovima, može da se računa na donacije kao izvor sredstava za investicije namenjene modernizaciji i usklađivanju sa regulatornim zahtevima EU. Mala je verovatnoća da je većina JKP sposobna da sopstvenim sredstvima finansiraju sopstveno učešće i do 25% u potrebnim investicijama većeg obima, tako da je verovatnije da će ona morati da se oslone na donacije iz više izvora i kredite za ove iznose.\nKada se razmatra pristup donacijama za JKP ne sme se gubiti iz vida da se one ne mogu koristiti za smanjenje zaduženosti već isključivo za revitalizaciju komunalne infrastrukture i dostizanja EU standarda.\nKao relativno lako dostupan izvor sredstava za investicije, krediti zahtevaju veći stepen efikasnosti od donacija, zajmoprimac mora efikasnije da posluje i sa takvim profitom koji mu omogućava da pokrije troškove i da bude u stanju da servisira otplatu kredita. Da bi osigurao dovoljan priliv gotovine za otplatu anuiteta, zajmodavac može da uslovljava ili insistira na povećanju cena i poboljšanju stepena naplate.\nPoučeni iskustvima drugih zemalja, ako želimo da modernizujemo svoju mrežu komunalne infrastrukture bez većeg obima dodatnog zaduživanja i pojačanog pritiska za ulazak privatnog kapitala, potrebno je paralelno sa procesom pretpristupa i pristupa evropskim integracijama usmeriti i intenzivirati aktivnosti na usvajanju i primeni standarda EU.\nDonacije kao izvor besplatnih i bespovratnih sredstava za investicije su uglavnom usmerene ka sanaciji problema i po pravili nemaju značajniji uticaj na ekonomičnost poslovanja, ali su povezane sa prilagođavanjem regulativi i dostizanjem standarda donatora. Pozitivni efekti donacija uporedo sa dokazima o prilagođavaju standardima i regulativi od strane primaoca, i dokazima o poboljšanju efikasnosti i ekonomičnosti projekta zajmoprimca mogu da budu faktor razvoja kada su u povoljnoj proporciji (npr. 75% donacije / 25% krediti) i tako kombinovani mogu pozitivno da utiču na obnovu i izgradnju infrastrukture, ali i komercijalizaciju i efikasnost poslovanja JKP. Na ovaj način donator osigurava kompatibilnost projekta sa EU standardima, a JLS / JKP dobija pristup bespovratnim sredstvima i u zavisnosti od ekonomske snage postaje suinvestitor, sopstvenim ili pozajmljenim sredstvima.\n+ - BESPOVRATNA SREDSTVA I EU FONDOVI Zatvori\nStanje komunalne infrastrukture i oslabljen ekonomski položaj JKP uslovljava potrebu da se ubrzano, planski i organizovano (na nivou centralnih organa i lokalne samouprave) radi na definisanju potrebnih sredstava za obnovu i izgradnju uz poštovanje standarda EU, i aplikaciji za korišćenje raspoloživih eksternih izvora finansiranja, prvenstveno donacija dostupnih potencijalnim kandidatima za članstvo u EU.\nFondovi EU za razvoj komunalne infrastrukture, tj. bespovratna sredstva u vidu donacija koja se planiraju i izdvajaju, su u nekim zemljama, potencijalnim kandidatima, kandidatima i članicama EU nedovoljno iskorišćena za konkretne projekte zbog neadekvatnog broja\nkvalitetnih individualnih planova, sporosti ili nedovoljnog poznavanja metodologije pristupa tim fondovima.\nStanje infrastrukture, potrebna sredstva za obnovu i razvoj JKP u Srbiji, kao i nivo pripreme projekata na lokalnom nivou, ne dozvoljavaju tako usporen tempo rekonstrukcije i izgradnje, već zahtevaju brži i efikasniji pristup raspoloživim donacijama.\nEfikasan pristup donacijama iz fondova dostupnih potencijalnim kandidatima znači da se, u\nskladu sa formulisanom strategijom razvoja i prilagođavanja standardima EU, mora izvršiti\nblagovremena priprema za primenu postupaka na državnom i lokalnom nivou za korišćenje\nfondova EU, uz učešće sopstvenih sredstava.\nRealizacija pristupa sredstvima za investicije u komunalnu infrastrukturu zahteva da se propisani kriterijumi donatora za pripremu projekata pravovremeno ispune, i tako maksimalno iskoriste fondovi koji bi u suprotnom ostali neraspoređeni.\nDa bi se prevazišao hronični nedostatak sredstava za obnovu i razvoj komunalne infrastrukture, brz i efikasan pristup donacijama EU i eksternim izvorima finansiranja.\na) izvrši identifikacija i verifikacija prioritetnih projekata, kao i sopstvenih i potrebnih\nsredstava za investicije u komunalnu infrastrukturu po delatnostima, regionima i\nb) intenzivno radi na podizanju kapaciteta potencijalnih korisnika donacija (JLS i JKP) kroz osposobljavanje odnosno obuku za pripremu projekata i poznavanja metodologije pristupa fondovima EU ili drugih donatora,\nc) Ubrza proces pripreme projekata i aplikacija za donatorsku pomoć.\n+ - PROJEKAT: Analiza poslovanja četiri JKP u gradu Valjevu Zatvori\nAnaliza poslovanja četiri JKP u gradu Valjevu


Specijalna cena flydubaija do Zanzibara - Aviatica\nSpecijalna cena flydubaija do Zanzibara\nflydubai je pripremio specijalnu cenu do Zanzibara, jedne od najpopularnije destinacije za odmor u poslednje vreme.\nJedno od najnovijih odredišta flydubaija je Zanzibar. Ovo egzotično ostrvo u Indijskom okeanu, koje pripada Tanzaniji, sve je popularnije turističko odredište za putnike sa Zapada. Mnogi avio prevoznici su u poslednje vreme uspostavili direktne linije ka ovom ostrvu, a tamo već leti avio kompanija flydubai iz Ujedinjenih Arapskih Emirata i to četiri puta nedeljno od nedavno.\nLinija ka Međunarodnom aerodromu Zanzibar (ZNZ) je uvedena u oktobru prošle godine sa dva leta nedeljno preko glavnog grada Tanzanije Dar es Salama (DAR). Zbog velike popularnosti linija je sada proširena sa dva dodatna polaska, a tim povodom je flydubai izbacio i specijalnu cenu avio karte do ovog sve popularnijeg ostrva.\nPovratna karta u ekonomskoj klasi od Beograda do Zanzibara sa presedanjem u Dubaiju (DXB) košta samo 590 evra i uključuje sve takse.


ŠVAJCARSKA POOŠTRAVA MERE Od 8. februara obavezan PCR test za sve koji dolaze avionom\nFoto: Elia Bianchi / EPA;\nŠvajcarska pooštrava režim za ulazak u zemlju od 8. februara, odlučila je vlada u Bernu, te će svi putnici koji budu dolazili avionom morati da pokažu negativan PCR test koji ne sme biti stariji od 72 sata.\nOsim toga, oni koji dolaze iz zemalja koje se nalaze na "crvenoj listi", a sa koje je nedavno skinuta Srbija, moraće u desetodnevni karantin, koji mogu prekinuti tek posle sedmog dana negativnim testom.\nZa putnike koji lete u Švajcarsku kontrola negativnih PCR testova sprovodiće se pre ulaska u avion.\nTakođe svi putnici moraće ubuduće da ostave svoje kontakt podatke, preko elektronskog formulara koji treba da se ispune kako bi se u slučaju zaraze brže otkrio lanac infekcije.\nZa letove u SAD potreban negativan PCR test\nRESTRIKTIVNE MERE U BUGARSKOJ Za ulazak u zemlju neophodan negativan PCR test\nSTRAH OD NOVOG SOJA VIRUSA Turska i SAD od ponedeljka traže negativan test za sve putnike iz Velike Britanije\nStrani putnici moraće da pokažu negativan PCR test kada ulaze u ovu zemlju


BELA KUĆA PRIMAMLjIVIJA OD BERKLIJA: Kamala Haris, prva Afroamerikanka kandidat za potpredsednika SAD | Novosti.RS\nKamala Haris / Foto EPA\nI pre nego što je demokratski favorit za Belu kuću Džozef Bajden (78) obznanio da u trku za Belu kuću sa njim, kao potpredsednički kandidat, ulazi senatorka iz Kalifornije Kamala Haris (55), iz redova liberala se čuo poziv: "Glasajte za potpredsednika!"\nPo ocu Jamajkanka, a po majci Indijka, Kamala, čije ime na sanskritu znači "lotos", i sama se kandidovala za predsednika SAD, ali je zbog nedovoljno sredstava, napustila unutarstranačku trku i podržala Bajdena. Nekadašnja državna tužiteljka Kalifornije i druga afroamerička senatorka u istoriji gornjeg doma Kongresa, Harisova je četvrta žena koju demokrate kandiduju za ovu poziciju.\nPrethodne tri su izgubile, ali Harisova kaže da joj je čast što je nominovana. Iz intelektualne je porodice naučnika sa Berklija, naoružana diplomama prava i ekonomije.\n- SAD će biti u vlasništvu Kine ako Tramp izgubi. Ako ne pobedim na izborima, Kina će posedovati SAD. Moraćete da naučite kineski jezik - opisao je budućnost Amerike bez njega u Beloj kući američki predsednik.\nHarisova ne potencira svoje poreklo, ali je angažovana na afroameričkim pitanjima, pa demokratski štab računa da će, usred antirasističkih nemira u SAD, učvrstiti tamnoputi deo birača da glasaju za Bajdena. Ali, ako Bajden pobedi, sa zdravstveno osetljivim predsednikom, duboko zašlim u osmu deceniju, Harisova, udata pre šest godina i bez dece, mogla bi da se nađe u situaciji o kojoj je nedavno pisao uticajni američki politički magazin "Forin afers". Pišući o značaju uloge potpredsednika SAD, časopis je naveo kako je, recimo, Al Gor, demokratski potpredsednik Bila Klinton, odigrao važnu ulogu u odluci za bombardovanje naše zemlje.\nNjena mlađa sestra Maja bila je savetnica nekadašnje predsedničke kandidatkinje Hilari Klinton. Njenu kandidatura Tramp je propratio izjavom da je iznenađen što je Bajden izabrao kad je bila "veoma neprijatna" prema njemu tokom unutarpartijskih izbora demokrata i odnosila se bez poštovanja.\nTRAMP: IGRAČI NBA SU GLUPI\nSUKOB Trampa i NBA lige se nastavio ocenom predsedsednika SAD da su igrači najbolje košarkaške lige sveta - glupi: "Oni su veoma glupi, jer klečanjem protestuju protiv socijalne nepravde. Klečanje je užasna stvar za košarku. Rejting im je očajan, brojke užasne. Ljudi su ljuti, jer kleče. Jednostavno, to rade užasno, i NBA je u nevolji. Mnogo većoj nego što razumeju", ocenio je Tramp i dodao da ga ne bi me iznenadilo da nastave da ga kritikuju. Odgovorio mu je Lebron Džejms: "Ne verujem da će NBA izgubiti nešto ukoliko Donald Tramp prestane da nas gleda", rekao je "kralj".\nKamala Haris izbori u SAD Džo Bajden Predsednički izbori\nMa kakav Bajden,nije je on imenovao(jeste formalno). Okupila se *duboka*demokratska elita i odlucila i za Bajdena i za Haris.?


Guliver i most - Beška - Nedeljnik Vreme\nTristotinak građana Beške smrzavalo se čitavih sat vremena pored mosta na Dunavu, u nedelju 17. februara, držeći transparente na kojima je pisalo "Veljo, Gulivere – spusti most" i "Hoćemo most po meri čoveka". Razlog ovog čeličenja na vejavici bio je protest zbog namere Ministarstva za kapitalne investicije da na tom mestu sagradi još jedan most, sličan postojećem, familijarno nazvan "blizancem". Meštanima naselja u ovom delu Podunavlja više bi odgovarao jedan manji most, koji bi saobraćajnom petljom spojio autoput E-75 sa obalom reke, a sve zbog razvoja turizma i saobraćaja. Nema ko od njih u nedelju nije zamišljao, stojeći pored spomenika obnovi naše domovine nakon NATO razaranja, kako kraj Dunava a baš ispod mosta niču hoteli, restorani, sportski tereni… A ako vlasti sagrade još jednu ovakvu grdosiju, visoku 60 metara, razvitka regiona biti neće. Silni potencijali, turistički i privredni, ostaće neiskorišćeni.\nPrethodno rukovodstvo Direkcije za puteve Srbije (DZP) raspisalo je u maju 2002. godine konkurs za izradu Proširenog generalnog projekta, čiji je cilj bio "dobijanje najpovoljnojeg rešenja za most kod Beške". Uslovima konkursa predviđeno je da projekt podrazumeva most "blizanac", sličan postojećem, kao i da članovi žirija i njihovi saradnici nemaju pravo učešća na konkursu. Prva nagrada dodeljena je projektu instituta CIP i danske firme COWI. Nagrađen je i projekt firme KORNY iz Zemuna, dok su otkupljena još tri projekta. Manja je bruka žirija nepoštovanje rokova za izbor nagrađenih radova, a mnogo je problematičnija bila odluka da se prva nagrada dodeli projektu na kom je radio i Bratislav Stipanić, stručnjak CIP-a i dugogodišnji saradnik akademika Nikole Hajdina, predsednika tadašnjeg žirija. Sam Hajdin je, u ranijim izjavama, Stipanića naveo kao saradnika na projektu mosta preko Visle u Poljskoj i rekonstrukciji Mosta slobode u Novom Sadu. Zanimljiv je i podatak da dansko-mađarski konzorcijum COWI-Utiber nadgleda popravku Mosta slobode. Nikola Hajdin kaže da je "tom slučaju odavno rekao ‘do viđenja’, to je ‘mrtva stvar’, a ako neko misli da je oštećen, neka se žali DZP-u i ministru Iliću". Milan Jovičić, arhitekta portugalske firme GRID, čiji je projekt nakon konkursa otkupljen, kaže da nema kome se nije žalio – premijeru, ministru, direktoru DZP-a, državnom tužiocu, ali da ni od koga nije dobio odgovor. Milan Korica podneo je žalbu Komisiji za zaštitu prava ponuđača, ali je odustao od daljeg "gonjenja stvari" kada je shvatio da taksa na žalbu iznosi 40.000 dinara.


Playing for Change u Novom Sadu | Autonomija\nPlaying for Change u Novom Sadu\nNajpoznatija numera benda je obrada pesme "Stand by me" Bena Kinga, koju članovi benda izvode svaki u svojoj sredini, a ovaj video je na sajtu You Tube videlo više od 40 miliona ljudi\nNajveće zvezde ovogodišnjeg Festivala uličnih svirača, koji se od 6. do 9. septembra održava u Novom Sadu, biće članovi benda Plejing for čejndž (Playing for Change), a nastupiće još 18 grupa iz Evrope i sveta, rekli su danas organizatori festivala.\nGrupa Plejing for čejndž je sastavljena od uličnih muzičara iz celog sveta koji su saradnju počeli tokom snimanja dokumentarnog filma reditelja Marka Džonsona (Johnson) za koji je dobio „Gremi“ nagradu.\nNajpoznatija numera benda je obrada pesme „Stand by me“ Bena Kinga, koju članovi benda izvode svaki u svojoj sredini, a ovaj video je na sajtu Ju tjub (You Tube) videlo više od 40 miliona ljudi.\nPredsednica asocijacije Inboks, koja je organizator festivala, Natali Beljanski rekla je na konferenciji za novinare u Novom Sadu da će svi prihodi sa festivala ići novosadskom Svratištu za decu ulice.\n„Humanitrani rad koji fondacija Plejing for čejdž radi globalno, mi ćemo u Novom Sadu preneti na lokalni nivo i podržati Svratište za decu ulice, decu koja upravo rade i žive na ulicama na kojima se dešava festival“, dodala je Beljanski.\nU video poruci reditelj Mark Džonson i članovi benda Plejing for čejndž poručili su da „globalna porodica i muzičari sa ulica celog sveta dolaze zajedno na pozornicu u Novi Sad i sa nje u srca svih ljudi koji će doći na festival“.\nOrganizatori su najavili da će reditelj Mark Džonson, koji snima drugi deo dokumentarnog filma o uličnim sviračima sveta, takođe boraviti u Novom Sadu i da će osim prizora samog festivala u snimanje uključiti i jednog od lokalnih muzičara.\nFestival uličnih svirača će se održati od 6. do 9. septembra i to će biti njegovo 12. izdanje, a podržali su ga grad Novi Sad i Sekretarijat za kulturu Vojvodine, kao i Ministarstvo ekonomije i regionalnog razvoja Srbije, Evropska komisija i Ambasada SAD.


20.09.2017 u 20:20\nSprat više za penzionerski centar\nRekonstrukcija dela zgrade u kojoj je smešten Dnevni centar Udruženja penzionera grada Novog Sada trebalo bi da počne krajem ove ili početkom 2018. godine. Projekat obnove objekta u dvorišnom delu već je urađen, otkriva Momo Čolaković, predsednik gradske organizacije penzionera Novog Sada, a finansijsku pomoć u ovom velikom poslu udruženje očekuje i od gradskih vlasti. – Za ceo poduhvat potrebno nam je između 16 do 17 miliona dinara. U tom delu zgrade moraće da se podigne sprat, da se uredi prostor za sve aktivnosti koje dnevni centar inače ima u ponudi. Kod nas je svakog dana angažovano oko 200 penzionera, što nije malo ljudi. Tu imamo i kutak za organizovanje\n18.09.2017 u 20:20\nObnova prihvatilišta za odrasle i starije u Novom Sadu\nDobra vest stiže iz Gerontološkog centra „Novi Sad”. Već sredinom oktobra počinje nadogradnja i dogradnja Prihvatilišta za odrasle i starije koje se nalazi u okviru kompleksa Doma za starije i penzionere u Futogu. U ovoj ustanovi socijalne zaštite trenutno boravi 26 korisnika, iako ima mesta za 35 osoba koje su vitalno ugrožene zbog teškog zdravstvenog stanja, loše materijalne situacije, nerešenog stambenog problema, alkoholizma... Svi oni, kako poručuje Slavica Škrbić, direktorka Gerontološkog centra „Novi Sad”, biće valjano zbrinuti dok bude trajala obnova.\n11.09.2017 u 21:21\nPrvi državni centar za palijativnu negu\nGerontološki centar „Kragujevac” postao je prvi centar u Srbiji u kojem postoji palijativni kutak za zbrinjavanje i negu osoba koje boluju od teških i neizlečivih bolesti. Novo odeljenje namenjeno korisnicima u terminalnoj fazi bolesti smešteno je u potkrovlju Stacionara 2, a svečano otvaranje zakazano je za utorak 26. septembra. Obnovu dotrajalog tavana koji se prostire na 500 kvadratnih metara finansiralo je Ministarstvo za rad, zapošljavanje, boračka i socijalna pitanja, i to sa 13,8 miliona dinara. Za opremanje prostora i uvođenje usluge palijativne zaštite i nege pobrinula se Evropska unija, koja je kroz projekat „Podrška Evropske unije\n11.09.2017 u 20:20\nPenzioneri spremni na pokretanje pojedinačnih tužbi\nPenzioneri kojima su primanja veća od 25.000 dinara umanjena od novembra 2014. godine rešili su da posle tri i po godine pomoć potraže na sudu pokretanjem pojedinačnih tužbi. To je, smatraju, jedini način da im se razlika umanjenih penzija jednog dana isplati, jer su penzije njihovo privatno vlasništvo koje im je Zakonom o privremenom umanjenju oduzeto. S obzirom na to da je Ustavni sud odbacio inicijativu za ocenu ustavnosti koju su podneli Udruženje sindikata penzionera Srbije i vojni penzioneri, nije im, kažu, ostalo ništa drugo nego da presaviju tabak, jer je povređeno njihovo imovinsko pravo.\n06.09.2017 u 22:00\nStariji su srećniji u ljubavi\nPosle dva životna gubitka, klub za stare „Čukarica 1” u Beogradu postao je Jožici Višić Popović (83) utočište i mesto gde je lečila svoje rane. I onda se desilo nešto drugačije – upoznala je Živorada Popovića, tada najstarijeg člana penzionerskog kluba s kojim je u braku provela deset nezaboravnih godina.\n27.10.2021 u 16:17\nGrčki hotelijeri voljni da produže rok za neiskorišćene vaučere za letovanje


Dva komšijska fudbalska derbija – TV Kikinda\nDva komšijska fudbalska derbija\nOn 12 aprila, 2019 by Aleksandra Djuran\nU 21. kolu Vojvođanske lige Istok fudbaleri OFK “Kikinda 1909” sutra u 16 sati odlaze u goste “Slobodi” iz Novih Kozaraca. U drugom komšijskom derbiju koji će biti odigran u nedelju u 16 sati na stadionu “Vašarište” ŽAK dočekuje “Kozaru” iz Banatskog Velikog Sela. Na tabeli “Kozara” je i dalje prva sa 48 bodova, dok je “Sloboda” sa sedam bodova manje na trećem mestu. Sa 23 boda ŽAK zazuzima 11 poziciju, a OFK “Kikinda 1909” je 14. sa 19 bodova.\nU utakmicama Područne lige Zrenjanin u nedelju sa početkom u 16 časova, “Borac” iz Aleksandrova biće domaćin nakovačkom „Poletu“, ruskoselska “Crvena zvezda“ u nedelju u 16 sati sastaće se sa timom „Omladinac FAM“ iz Botoša, a fudbaleri „2. oktobra“ iz Kumana biće domaćini mokrinskom „Deliji“. Posle 20. kola sa 29 bodova „Delija“ je na 7. mestu, „Crvena zvezda“ sa bodom manje zauzima 8. poziciju dok je „Polet“ 13. sa 23 boda.\nU 11. kolu Međuopštinske lige Kikinda- Žitište u nedelju od 16 sati, bašaidska „Vojvodina“ u Bašaidu odmeriće snage sa ekipom „Terekveša“ iz Hetina, dok će „Jedinstvo“ u Banatskoj Topoli u istom terminu biti domaćin ekipi „Bege“ iz Novog Itebeja. “Vojvodina” je prva sa 28 boova, a “Napredak” je sedmi sa 11 bodova.\nRukometašice “Kikinde” na terenu SC “Jezero” sutra u 18 sati dočekuju poslednjeplasiranu ekipu “Dolovo”. Mokrinčanke na domaćem terenu igraju sa “Jadranom” iz Feketića. Rukometaši “Crvene zvezde” iz Mokrina ugostiće ekipu “Dolova” .\nU Prvoj vojvođanskoj ligi odbojkaši “Kikinde” koji su obezbedili peto mesto u ovoj ligi sutra u 15 sati u hali “Jezero” dočekuju “Vest” iz Šida.\nU 7. i pretposlednjem kolu plej ofa Druge regionalne muške košarkaške lige – Sever košarkaši “Velike Kikinde” sutra u 20 sati i 30 minuta domaćini su ekipi “Karađorđeva” iz Banatskog Karađorđeva.\nSutra u 11 sati na bazenima SC “Jezero” biće održan peti Međunarodni prolećni plivački miting “Kup Banata”. Iz kluba “Velika Kikinda” najavljuju dolazak 300 plivača, među kojima će biti i takmičari iz Rumunije.\nU SC “Balon” sutra s početkom u 9 sati biće održana završna svečanost 21. Lige budućih šampiona, prvenstvo osnovnih škola u malom fudbalu od prvog do šestog razreda.


(VIDEO) NVO snimljen kako podučava migrante, lažite da su vam srušene kuće i pobijene porodice! TAKO ĆETE LAKŠE DOBITI AZIL... | Vesti Dana\napril 21, 2020 novembar 21, 2018 by\nKoliko ste puta videli srceparajuće snimke migranata koji govore da su došlu u našu zemlju, jer su u sred noći morali da beže kako bi spasli goli život. Koliko ste puta čuli priče o tragedijama „izbeglica“ kojima su najbliži članovi porodice ubijeni i kuće porušene. Neke od njih su istinite, ipak priče azilanata uglavno zvuče šablonski, zato što su napamet naučene na instruktažama NVO sektora. U javnost je procureo snimak direktorke uticajne NVO kako priznaje da podučava migrante da svesno lažu i glume, dok policajce naziva „j*ebeno glupim“.\nOrganizacija advokati bez granica, snimljena je kako govori migrantima da svesno lažu, kako bi lakše ušli u države Evrope. Imajući u vidu da te organizacije svojim delovanjem utiče na migraciju u Srbiji, postavlja se pitanje gde ide novac iz našeg budžeta, jer je od ove godina promenom zakona o azilu Srbija finansijer socijalnih beneficija za osobe koje čekaju da im se potvrdi azil.\nU main-stream medijima nikada niste videli snimak migranta koji kaže „Imam kuću i posao u svojoj zemlji, porodica mi živi pristojno, ali sam došao ovde zbog socijalnih beneficija“, nikada to niste čulu sa razlogom što takva osoba nikada ne bi dobila azil, a mediji ne bi imali svoju emotivnu priču koji će prodati gledaocima.\nSve izjave migranata u EU, a naravno i u Srbiji prate isti obrazac koji ima za cilj da u vama izazove emocije i saosećanje. Snimci dece i žena iako oni čine ubedljivu manjinu migranata, kao i priče o rastavljenim porodicama su sveti gral liberalnih medija. Ipak možda bi trebali na trenutak da se zapitamo zbog čega se u mnogim članicama EU većina azila odbija, a svi migranti se kunu da su progonjeni. To se dešava čak i u onim zemljama koje imaju ekstremno pro-migracione stavove, pa verovatno postoji nešto što se otkriva prilikom provera da li su tražioci azila stvarno ugroženi ili su u pitanju oni ljudi koji žele da prevare sistem.\nAriel Riker izvršni direktor NVO Advokati bez granica (Advocates Abroad) koja tvrdi da se bavi humanitarnim radom i pomoći najugroženijima, je snimljena kako non-šalantno priča u kafiću da uči migrante da glume traume i smisle lažne identitete, ne bi li prvarili sistem.\n„Kažem im da je sve ovo gluma, gluma kao da su u pozorištu. Dakle da bi oni prošli moraju da odglume svoj deo u pozorištu, taj deo je trauma izbeglice, jer ESAO policajci su toliko j*beno glupi, sve što znaju ono što je napisano na papiru, ESAO kaže ovo je slučaj izbegličke traume imaju ove karaktristike. Dakle mi učimo ljude da imaju te karkteristike“ kaže Ariel Riker. (ESAO – European Society for Artificial Organs)\nDakle kada migrant pređe iz Azije ili Afrike u Evropu, pa kasnije i u Srbiju i ostane ovde, postoji mogućnost da je obučen od NVO sektora kako da slaže naše nadležne organe da ima izbegličke traume. Dok nam se takozvane nevladine organizacije predstavljaju kao humani ljudi koji ne rade svoj posao iz lične koristi, vođe najpoznatijih NVO nazivaju policajce glupacima i apsolutno ih ne interesuje to što će migranti biti na leđima poreskih obeznika u zemljama u koje dolaze. Bitno je da se migrantski biznis nastavi i da se proširuje, što više novca u džepovima „neprofitnih organizacija“.\nDodatno pitanje je iz kojih ratova nam danas dolaze „izbeglice“ kada je rat u Iraku završen pre dve godine, dok je u i Siriji praktično gotov sa izuzetkom nekih enklava gde i dalje postoje sukobi.\nPriče da NVO sektor podučava migrante kako da lažu, ne bili li se dokopali azilantskog statusa i novca onih koji plaćaju porez kruže godinama. Main-stream mediji su takve navode predstavljali kao teorije zavere i „govor mržnje“ šta god da znači taj termin. Postavlja se veoma važno pitanje, ukoliko nemilosrdni NVO aktivisti, pripramaju nekoga da laže da mu je pobijena porodica, srušena kuća i da je ostao bez deteta, na šta su sve spremni takvi ljudi.\nGlasine o tome da su pojedini migranti spremni da sami sebi nanesu fizičke povrede kako bi poboljšali svoju šansu za dobijanje azila već duži vremenski period kruže društvenim mrežama, ali će i oni ostati u domenu spekulacija, dok se možda ne pojavi još neki ovakav snimak na kome se NVO sektor hvali kako vara sistem.\nNeki procenat ljudi koji su došli u Evropu i Srbiju jesu stvarno ugroženi, međutim Konvencija UN o azilu jasno i nedvosmisleno kaže da ste izbeglica samo u prvoj bezbednoj zemlji u koju uđete, a pošto se Srbija ne graniči ni sa jednom zemljom Azije i Afrike postavlja se pitanje zbog čega je Srbija menjala svoje zakone po kojima smo drastično spustili standarde za azil i obavezali naše poreske obveznike da finansiraju beneficije migrantima.\nNakon što ste pogledali ovaj video, sledeći put kada se uhvatite za novčanik i trebate nešto da platite, razmislite da li želite da se solidarišete sa ekonomskim migrantima i razmislite da li i dalje vidite NVO sektor kao ljude koji se bave neprofitnim radom. Imajte sve ovo u vidu kada nekoga čujete da drugu osobu vređa bez ikakvih osnova da je „ksenofob“ i da širi mržnju.


Ambasada SR Nemačke Beograd - Autorski tekst austrijskog i nemačkog ministra spoljnih poslova Sebastijana Kurca i Franka - Valtera Štajnmajera povodom samita u Beču u dnevnim novinama Danas 27.08.2015.\nSie sind hier Autorski tekst austrijskog i nemačkog ministra spoljnih poslova Sebastijana Kurca i Franka - Valtera Štajnmajera povodom samita u Beču u dnevnim novinama Danas 27.08.2015.\nAutorski tekst austrijskog i nemačkog ministra spoljnih poslova Sebastijana Kurca i Franka - Valtera Štajnmajera povodom samita u Beču u dnevnim novinama Danas 27.08.2015.\nEvropska unija ne bi bila kompletna bez Zapadnog Balkana\nDvadeset godina nakon završetka ratova na Zapadnom Balkanu u ovom regionu vlada mir, a sve zemlje ovog regiona žele da postanu članice Evropske unije. Postignut je suštinski napredak koji se, međutim, ne sme smatrati zauvek garantovanim. Stabilnost u ovom regionu još uvek je na krhkim nogama i umnogome zavisi od Evropske unije. Perspektiva pristupanja Evropskoj uniji je zasad jedini i najznačajniji podstrek za implementaciju strogih, ali preko potrebnih reformi kao i za nastavljanje napora usmerenih ka pomirenju u regionu. Naša privrženost datom obećanju da se Zapadnom Balkanu otvori evropska perspektiva ostaće ključ za očuvanje održive stabilnosti kao i za uspešno okončanje tranzicije političkih i ekonomskih sistema i društava u regionu. Strateški interes Evropske unije je da u zemljama Zapadnog Balkana vlada mir, stabilnost i demokratija.\nBerlinski proces koji je pokrenut 2014. godine na inicijativu Nemačke, a koji Austrija ove godine nastavlja, daje iznova impuls i potvrđuje našu privrženost datoj perspektivi.\nBečki samit koji će se održati 27. avgusta je drugi u nizu od pet samita koji su predviđeni do 2018. godine. Na Bečkom samitu, kao i ranije na inicijalnom Berlinskom samitu, okupiće se predsednici vlada, ministri spoljnih poslova i ministri ekonomije iz svih zemalja Zapadnog Balkana kao i svi relevantni zvaničnici iz Evropske unije i iz međunarodnih institucija. Cilj samita je trostruk: pod jedan, da se istakne suštinski napredak koji je postignut u regionu. Pod dva, da se još jednom potvrdi i ojača evropska perspektiva svih zemalja u regionu i kao treće, da se još jednom podstakne sprovođenje reformi, unaprede ekonomske prilike, te da se osnaži saradnja u regionu.\nProšle godine smo se u Berlinu složili da se koncentrišemo na konkretne projekte, iz jednostavnog razloga što ljudi na Zapadnom Balkanu očekuju opipljive pozitivne rezultate na putu u Evropsku uniju u oblastima kao što su infrastrukturna povezanost, zapošljavanje, obrazovanje, ljudska prava, vladavina prava i demokratija.\nLideri u regionu su se složili da je okosnica privrednog razvoja regionalna saobraćajna mreža sa koridorima. Evropska komisija je spremna da obezbedi iznos od jedne milijarde evra do 2020. godine za finansiranje ovog poduhvata. To će omogućiti zemljama Zapadnog Balkana da budu bolje povezane, kako međusobno tako i sa Evropskom unijom. Isto tako želimo da pomognemo u stvaranju novih ekonomskih šansi za mlade ljude na Zapadnom Balkanu. Austrija, kao i Nemačka, mogu da ponude efikasnu ekspertizu u ovoj oblasti, naprimer kroz njihov sistem dualnog stručnog obrazovanja. Pored toga, na samitu će biti prezentovana regionalna inicijativa za mlade, po uzoru na izuzetno uspešnu Francusko-nemačku i Poljsko-nemačku mrežu mladih, kojom će se ukloniti još uvek postojeći zidovi u glavama mladih i promovisati pomirenje.\nVitalno civilno društvo i sloboda medija su ključni za svaku modernu i uspešnu demokratiju. Naš Forum civilnog društva će istaknuti u čemu se sastoji njihova dodata vrednost kao foruma za diskusije i mirno rešavanje socijalnih pitanja, ali i njihova ključna uloga u pozivanju vlada na odgovornost.\nNema sumnje da preostaje još mnogo toga da se učini, kao što to pokazuju nemili događaji u Srebrenici ove godine i novonastali migracioni talas. Ali postoji i širok dijapazon upečatljivih pozitivnih priča. Evropska unija je uspela da dovede Srbiju i Kosovo za pregovarački sto. Postignut je značajan napredak na putu ka suštinskoj normalizaciji njihovih odnosa. Imajući u vidu da još mnogo toga treba da bude rešeno, želimo da ohrabrimo rukovodstva Srbije i Kosova da ne posustanu u svojim naporima. Najnoviji uspeh koji je postignut uz posredovanje komesara Hana u Skoplju jeste postizanje sporazuma između glavnih političkih stranaka. Pozivamo stranke da raskrče put za održavanje slobodnih i pravednih izbora narednog aprila uz ubrzanu i kompletnu implementaciju neophodnih unutrašnjih reformi koje imaju za cilj stvaranje više ravnopravnosti za sve političke aktere. U Bosni i Hercegovini je obnovljeni pristup Evropskoj uniji doprineo tome da se aktivnosti više fokusiraju na sprovođenje društveno-ekonomskih reformi od kojih će svi građani ove zemlje imati koristi. Ovi primeri pokazuju da aktivnosti Evropske unije imaju pozitivan efekat i da doprinose prevazilaženju najtežih situacija.\nNa konferenciji će se posebno istaknuti činjenica da je put preko Zapadnog Balkana postao prioritetna ruta sve većeg broja izbeglica koje traže utočište u Evropi. O tome svedoče najnoviji događaji u makedonskom prigraničnom gradu Đevđeliji. Ove tendencije razvoja predstavljaju značajan izazov za upravljanje granicama kao i za sisteme azila koji važe u nekim zemljama Zapadnog Balkana, ali i u nekim državama članicama Evropske unije. I zemlje Zapadnog Balkana treba da snose svoj deo odgovornosti kako bi se dao odgovor na ovaj izazov. Međutim, u tome one nisu same. Raspravljaćemo u Beču kako Evropska unija kao i države članice Evropske unije pojedinačno mogu da pruže podršku zemljama Zapadnog Balkana u njihovim nastojanjima da poboljšaju upravljanje granicama kao i sistem azila.\nDana 27. avgusta ćemo obnoviti svoju čvrstu privrženost evropskoj perspektivi svih zemalja Zapadnog Balkana i istaknuti svoju suštinsku podršku ovom regionu. Vrata Evropske unije moraju da ostanu otvorena za region Zapadnog Balkana kako bi se osiguralo da Evropska unija ostane najuspešniji projekat očuvanja mira u celom svetu. Bez Zapadnog Balkana Evropska unija nije kompletna.\nUvereni smo da će Bečki samit kao i nastavak Berlinskog procesa doprineti postizanju neizmenjenog cilja svih zemalja Zapadnog Balkana. Austrija i Nemačka će punom snagom podržavati sve napore usmerene ka tome.


Faktor | Košarac ponovo pjeni: Džaferović je američki igrač, hoće da eliminiše Dodika\nKošarac ponovo pjeni: Džaferović je američki igrač, hoće da eliminiše Dodika\n16.09.2018. / 11:13\nDžaferović nastavlja politiku Alije i Bakira Izetbegovića na način da se bošnjačka politička javnost i Bošnjaci udruže sa strancima protiv interesa drugih u BiH, kaže Košarac\nPredsjedavajući Kluba SNSD-a u Zastpuničkom domu Bosne i Hercegovine Staša Košarac rekao je da je kandidat SDA za člana Predsjedništva BiH Šefik Džaferović "politički poltron koji priziva strance da eliminišu one koji ne odgovaraju SDA i Bošnjacima", piše Srpskainfo.\nOn je to izjavio povodom Džaferovićeve podrške inicijativi američkog senatora i predsjedavajućeg Helsinškog komiteta u SAD-u Rogera Wickera, kojom se najavljuje jači američki angažman u BiH.\n– Džaferović nastavlja politiku Alije i Bakira Izetbegovića na način da se bošnjačka politička javnost i Bošnjaci udruže sa strancima protiv interesa drugih u BiH. Ta politika je dominantna u svim političkim procesima. Međutim, stranci nemaju potrebe da bilo šta čine u BiH, jer treba da postoje demokratski principi kod sva tri naroda kako bi se došlo do određenih rješenja – smatra Košarac.\nIstiče da je vidljivo da Bošnjaci stalno traže i prizivaju strance, kako bi oni sa njima, na različite načine, u političkim procesima eliminisali one koji im ne odgovaraju.\n– Jasno je da predsednik RS-a Milorad Dodik ne odgovara SDA, jer vodi odgovornu politiku za RS, koja je u skladu sa Ustavom i u interesu RS-a i srpskog naroda. Vidljivo je da Bošnjaci svaki put pokušavaju preko OHR-a, Vijeća sigurnosti ili PIK-a da traže jednu vrstu intervencionizma. Uz to, očigledno da je ove godine ambasadorica SAD-a u BiH Maureen Cormack bila selektivna i da se potpuno stavila na stranu SDA i bošnjačkog naroda. Zbog toga, kao i na temelju netačnih informacija i podvala, koje su dolazile iz Ambasade SAD-a i drugih međunarodnih krugova, uslijedile su određene intervencije prema određenim ljudima iz SNSD – kaže Košarac.\nNavodi da je posljednji slučaj, stavljanja Nikole Špirića na crnu listu SAD-a, kampanja koju je vodio ministar sigurnosti BiH Dragan Mektić s američkom amabasadoricom u BiH i nekim drugim osobama iz međunarodnih sigurnosnih krugova.\n– Nekoga okriviti za korupciju, a da pri tome u domaćem zakonodavstvu ne postoji optužnica, a kamoli presuda, dovoljno govori o umiješanosti kadrova SDA, SDS, američke ambasadorice u BiH i nekih iz međunarodnih sigurnosnih krugova – poručuje Košarac.\nKandidat SDA za člana Predsjedništva BiH Šefik Džaferović izjavio je da smatra da bi pojačan utjecaj SAD-a u BiH doveo do stabilnosti u BiH i regionu. On je istakao da pozdravlja konkretne mjere admeričke administracije kojima su sankcionisani nosioci "destruktivne politike i korupcije, Milorad Dodik i Nikola Špirić".\nPodsjećamo, američki senator i predsjedavajući Helsinškog komiteta SAD Roger Wicker istakao je da SAD i EU trebaju usvojiti politiku nametanja sankcija pojedinim političarima u BiH, koji su jasno uključeni u korupciju ili koji ignorišu Dejtonski mirovni sporazum, zakone i sudske odluke.\nStaša KošaracŠefik DžaferovićMilorad Dodikizbori 2018\nPrelaskom u drugu stranku se ne postaje "novo lice"


Preminuo Đerđ Konrad | Arhipelag\nBeograd, 13. septembra 2019. – Veliki mađarski i evropski pisac Đerđ Konrad preminuo je danas u Budimpešti u svom domu u 87 godini života, saopštila je piščeva porodica.\nRođen 1933. godine, romansijer i esejista Konrad poslednjih decenija obeležio je evropsku književnost i mišljenje o najvažnijim društvenim temama savremenog doba.\nKonrad je na presudan način učestvovao u oblikovanju ideje Srednje Evrope, koja je jedna od najvažnijih ideja evropskog mišljenja u poslednjoj deceniji Hladnog rata.\nKljučna ideja Konradove esejistike jeste ideja antipolitike kao moćnog instrumenta slobodnih ljudi i kritičkih intelektualaca koji odbijaju, demaskiraju, demistifikuju i kritički razmatraju projekte i postupke vladajuće politike.\nŽivot Đerđa Konrada jeste jedna velika i paradigmatična priča XX veka. Kao dečak je preživeo užase Drugog svetskog rata. Potom je usledio dolazak komunizma u Mađarsku i uspostavljanje represivnog jednopartijskog sistema. Kao mladić bio je svedok i učesnik Mađarske revolucije 1956. godine. Svedočio je i političkoj represiji u godinama i decenijama koje su usledile. U jednopartijskom komunističkom sistemu Konrad je disident koji nije mogao da objavljuje svoje knjige od 1974. do 1988. godine. U prvim godinama tranzicije Konrad je jedan od vođa demokratske opozicije u Mađarskoj i jedan od osnivača liberalne političke stranke Savez slobodnih demokrata.\nKonradovi romani Odlazak od kuće i povratak kući i Pomračenje sunca, na brdu jesu izvrsna autobiografska proza koja, osim slike jednog uzbudljivog i ispunjenog života, daje i razuđenu sliku XX veka u Istočnoj Evropi.\nProgonjen i osuđivan, cenzurisan i zabranjivan, Konrad je uvek bio slobodan čovek koji nije odstupao od svog mišljenja i od svojih uverenja. Savremenici su ga zapamtili kao razumnog i odmerenog čoveka, zainteresovanog za kritičko mišljenje i za dijalog, kao čoveka koji, uprkos svim svojim iskustvima, nikada nije bio ogorčen. Verovao je da se u dijalogu mogu razrešiti najkomplikovanija pitanja, a da traumatična iskustva prošlosti moraju biti osnov za prevazilaženje nesporazuma u savremenosti i oblikovanje razumnijih rešenja u budućnosti.\nNeki od najpoznatijih Konradovih romana jesu Posetilac, Osnivač grada, Gubitnik, Vrtna zabava, Melinda i Dragoman, Kameni sat, Ostavština, Odlazak od kuće i povratak kući, Pomračenje sunca, na brdu, Tuga petlova, Klatno.\nPoznate su piščeve knjige eseja: Iskušenja autonomije, Antipolitika, Izveštaj o stanju duha, Na pupku Evrope, Melanholija preporoda: Eseji o postkomunističkoj Srednjoj Evropi, Dnevnici 1991-1993, Čekanje, Tekući popis, Nevidljivi glas: Razmišljanje na jevrejske teme, Jugoslovenski rat, Šta zna zelena žaba?, Pisac i grad, Širenje središnjeg: Razmišljanja o Evropi, Čudesni likovi.\nDela Đerđa Konrada prevedena su na sve veće svetske jezike. Konrad je dobitnik mnogih književnih nagrada, među kojima su i Herderova nagrada, Evropska nagrada za esej, Nagrada „Mekenas“, Nagrada „Manes Šperber“, Mirovna nagrada nemačkih izdavača i knjižara, Međunarodna književna nagrada „Stefan Mitrov Ljubiša“, Nagrada „Milovan Vidaković“.


Dvodnevni sastanak delegacija Srbije i Kosova na nivou eksperata počinje u Briselu\nStručni timovi Beograda i Prištine sastaće se danas i sutra u Briselu kako bi nastavili dijalog i rad na utvrđivanju sporazuma.\nBeogradsku delegaciju će predvoditi direktor Kancelarije za Kosovo i Metohiju Marko Đurić a delegaciju iz Prištine novoimenovani koordinator dijaloga, Skender Hiseni.\nBrisel je najavio da će pitanja koja su započeta na prvom fizičkom sastanku na visokom nivou Beograda i Prištine, danas biti razmatrani na ekspertskom nivou.\n„Kosovo i Srbija su pozvani da pošalju svoje eksperte da nastave da se bave pitanjima koja su postavljena tokom sastanka lidera prošlog četvrtka“, rekla je portparolka EU Nibala Massrali.\nEvropska služba za spoljne poslove dodaje da ne žele da predstave detalje plana i dnevnog reda razgovora, kao što se dogodilo sa tehničkim razgovorima prethodnih godina dijaloga Beograda i Prištine u Briselu.\nDirektor Kancelarije za Kosovo i Metohiju Marko Đurić takođe je rekao da pitanje uzajamnog priznavanja neće biti na dnevnom redu, kao što Priština predlaže, već ekonomska saradnja, pitanje nestalih i raseljenih osoba i obaveze preuzima sporazum iz Prištine.\n“Pre svega, razgovaraćemo o ekonomskoj saradnji, kako da se vratimo na naše tržište na Kosovu i Metohiji, gde su srpski proizvodi zabranjeni više od 20 meseci”, rekao je Đurić ranije danas.\nRekao je da će razgovarati i o nestalim osobama sa Kosova i Metohije, kojih ima oko 1.500, i stvaranju uslova za povratak raseljenih.\nNa sastanku u Briselu 16. jula, predsednik Srbije Aleksandar Vučić i Avdullah Hoti razgovarali su o pitanjima nestalih i raseljenih, kao i ekonomskim odnosima Beograda i Prištine.\nTom prilikom je predsednik Srbije najavio da će stručnjaci nastaviti razgovor o mogućim lokacijama grobnica, pitanju povratka interno raseljenih sa Kosova i Metohije, kojih je ukupno 220.000, od kojih su 177.000 Srbi.\nVučić je potom podsetio na činjenicu da se samo 1,9 procenata deportovanog stanovništva nakon sukoba vratilo svojim kućama na Kosovu i Metohiji, što je najniže nivo na svetu./ibna


Šef Red Bula - F1, Auto Moto\nHotSport»Auto Moto»F1»Šef Red Bula\nŠef Red Bula\n| 2012-12-19T11:54:44+02:00\t19. dec 2012. 11:54|0 komentara\nŠef šampionskog tima Red Bul, Kristijan Horner kaže da on ne bi produžio ugovor Felipeu Masi da je na istoj ovoj poziciji u Ferariju, jer postoji još gomila sjajnih vozača koji su povezivani sa Ferarijem kao Masina zamena posle prvog dela sezone u kojem Masa nije briljirao.\nPosle popravljanja forme u drugom delu sezone, u Ferariju su odlučili da mu produže ugovor.“Ne, ja lično mislim da ga ne bih zadržavao u timu. Nažalost, ovo je zahtevan posao i gledaju se rezultati. Mora da se gleda i to šta drugi vozač u istom timu postiže pod istim uslovima.\nOčigledno je da su oni bacili oko i na druge vozače, barem na jednog našeg, sigurno, jer ih je brinula forma u kojoj se nalazio Masa, ali izgleda da su im mogućnosti ostale ograničene. Nakon toga, Felipe je popravio svoju formu u trećem kvartalu godine i očigledno je da je to bilo dovoljno da mu oni produže ugovor na još godinu dana, jer im je on ostao najbolja moguća opcija“\nU međuvremenu, Masa je izjavio da je motivisaniji nego pre, pred nastupajuću sezonu, nadajući se da će mu iskustvo iz 2012. godine doneti prednost u novoj sezoni. „Sada imam više motiva nego ikada.“ izjavio je Masa na zabavi koju je posle završetka sezone organizovao Ferari.\n“Drugi deo sezone mi je bio kao trening pred novu kampanju. U 2013. godini stvarno želim da se vratim na istu ovu zabavu i da proslavim nešto mnogo bolje sa svima vama“.\nTAGOVI: Formula 1, Kristijan Horner


Mobilna meteostanica na nekoliko lokacija u Beogradu tokom vikenda - Dan u Beogradu\nNaslovna » Izlasci » Akcije » Mobilna meteostanica na nekoliko lokacija u Beogradu tokom vikenda\nMobilna meteostanica u Beogradu (foto: Marko Risović)\nAh Neša 10. oktobar 2020. Akcije Postavite komentar\nPokretna meteostanica i demonstratori Centra za promociju stižu u subotu i nedelju, 10. i 11. oktobra 2020, na Adu Ciganliju, Savski i Dunavski kej.\nGrađani su pozvani da daju svoje konstruktivne predloge u borbi protiv posledica klimatskih promena u Beogradu.\nNaime, tokom vikenda, Centar za promociju nauke gostuje sa svojom malom meteorološkom stanicom na nekoliko lokacija u Beogradu, sa ciljem da uključi građane u konstruktivnu borbu protiv posledica klimatskih promena u našem gradu.\nU subotu, 10. oktobra, od 12.00 do 14.00, kod Kamenog grada na Adi Ciganliji, Beograđani će imati priliku da se informišu o klimatskim izazovima, ali i da sami učestvuju u obeležavanju mesta u gradu na kojima ih vrućina pogađa i predlažu moguća poboljšanja i mere zaštite od sunca.\nIstoga dana, meteostanica stiže na Savski kej, u bloku 70, od 16.00 do 18.00, a u nedelju, 11. oktobra, meteostanica gostuje na Zemunskom keju, gde će demonstratori Centra od 12.00 do 15.00 razgovarati sa prolaznicima i beležiti njihove utiske o klimatskim izazovima u gradu.\nPokretna mini meteorološka stanica, mobilna stanica za mapiranje, prvi put je predstavljena tokom avgusta u akciji „Rashladi grad“, koja se nastavlja i kroz ostale sezone. Stanicu je osmislila i dizajnirala arhitektkinja Mirjana Utvić iz CPN-a: ona građanima pruža informacije o sadržaju i funkcionisanju onlajn alata za mapiranje, uz osnovne informacije o vremenu, klimi i klimatskim promenama.\nTakođe, građani se na lokaciji na kojoj je postavljena stanica upoznaju sa raznim mogućnostima kako svojim aktivnostima mogu da utiču na stvaranje kreativnih i inovativnih rešenja koja će pomoći u borbi protiv klimatskih promena. (danubeogradu.rs)\nTagoviakcije ekologija izlasci mobilna meteostanica rashladi grad terriffica\nPrethodni Monday Blues #45: Soulshine\nSledeći Prebranac sa kobasicama


Stefan Živković, Author at - Stranica 2 od 5\nKreativne ideje studenata Fakulteta umetnosti u Nišu\n12.05.2019. Stefan Živković Društvo Ostavi komentar\nU Art galeriji Centra za kulturu i umetnost sinoć je otvorena izložba “Prostorna grafika”koju čine radovi studenata Departmana za primenjene umetnosti Fakulteta umetnosti u Nišu. Ova nesvakidašnja izložba predstavila je\n„Na maturu bez automobilaˮ naziv je predavanja koje je danas održano u multimedijalnoj sali Aleksinačke gimnazije i Tehničkoj školi „Prota Stevan Dimitrijevićˮ. Ovo predavanje sprovodi Savet za bezbednost opštine Aleksinac\n„Radinostˮ pored stadiona\n08.05.2019. Stefan Živković Društvo, Kultura Ostavi komentar\nPored glavnog ulaza u Gradski stadion, u Ulici 7. jula danas je otvorena prostorija Udruženja građana „Radinostˮ iz Aleksinca. U prisustvu osnivača, članova udrženja, direktora i radnika javnih ustanova i\nOpština Aleksinac obeležila gradsku slavu Markovdan\n08.05.2019. Stefan Živković Društvo Ostavi komentar\nPo kalendaru Srpske pravoslavne crkve danas, trećeg dana Đurđevdana, pravoslavni vernici proslavljaju Markovdan, a opština Aleksinac obeležila je gradsku slavu. Tradicionalno, u duhu pravoslavlja, gradska slava obeležena je jutarnjom liturgijom,


Milorad Arlov čestitao Dan Radija Kosovska Mitrovica i Dan Opštine Kosovska Mitrovica - Radio Kosovska Mitrovica\nMilorad Arlov čestitao Dan Radija Kosovska Mitrovica i Dan Opštine Kosovska Mitrovica\nDan Radija Kosovska Mitrovica i obeležavanje 39 godina od osnivanja ove medijske kuće, danas je čestitao predsednik Odbora za pomoć srpskom narodu na Kosovu i Metohiji iz Banjaluke Milorad Arlov.\n” Veliko je vaše značenje i postojanje, kao objektivno informisanje svih građana Kosova i Metohije. Radio je snažan stub i postojanje srpskog miroljubivog srpskog naroda na Kosovu i Metohiji kako pre 39.godina tako i danas” poručio je Arlov.\n“Želim vam u budućnosti bolji prosperitet, finansijski i tehnički napredak. Želim da Vam situacija i prilike na Kosmetu omoguće da se sa vaših radio talasa čuju lepa, korisna i životna dešavanja. Hvala vam što konstantno uz TV Most pratite i promovišete sve humane i sve druge velike projekte našeg Odbora za pomoć Kosovu i Metohiji iz Republike Srpske” dodao je Arlov.\nUjedno je čestitao građanima Dan Opštine Kosovska Mitrovica i 77 godina od oslobođenja grada u II Svetskom ratu.\n“Koristim priliku da poželim svim građanima 77 godina od oslobođenja grada Kosovska Mitrovica koji obilježavate kao dan grada od 23.novembra 1944.godine kada je Kosovska Mitrovica oslobođena od okupatora u drugom svjetkom ratu. Kao predsednik Odbora i počasni građanim Mitrovičkog okruga: Kosovka Mitrovica, Zvečan, Leposavić, Zubin Potok, Vučrtrn i Srbica želim vam da slavite ovaj i sve praznike u miru, slobodi, sreći i prosperitetu onako dostojansteveno kao sam mnogo puta slavio sa Vama” naglasio je Arlov.\nIzrazio je žaljenje što nije u prilici da danas bude sa građanima Kosovske Mitrovice.\n” Žao mi je što mi prilike i zabrana ulaska na Kosovo ne dozvoljavaju da budem sa Vama, a došao bi bez poziva jer se tu osjećam kao domaći, kao u mojoj Banja Luci. Poseban pozdrav i srećan dan Grada Kosovska Mitrovica djeci, učenicima, prosvjetnim radnicima, prijateljima, kumovima, djeci i mladima sa poteškoćama u razvoju iz Udruženja roditelja”Podrži me” koje ćemo u januaru jako obradovati” dodao je Arlov.\nFoto: Odbor za pomoć Srbima na KiM Banjaluka


Philips HTL3310: zvučni sistem za pravi filmski doživljaj | Gigatron Blog\nHome Svet tehnike i računara\tPhilips HTL3310: zvučni sistem za pravi filmski doživljaj\nKupili ste veliki televizor sa izvanrednim ekranom i pretplatili se na Netflix ili HBO GO jer želite bioskopski doživljaj omiljenih filmova i serija? Sada vam nedostaje samo još eksterni zvučni sistem koji će upotpuniti vrhunsku sliku istim takvim zvukom. Zato je vreme da upoznate Philips HTL3310 audio sistem za televizor, koji poseduje 160 W snage i Dolby Digital tehnologiju okružujućeg (surround) zvuka. Ovaj eksterni zvučni sistem će bez po muke oživeti pravu filmsku atmosferu usred vašeg doma.\nPhilips HTL3310 audio sistem za TV: cena, specifikacije, prodaja na rate bez kamate – Gigatron.\nSoundbar, koji je sastavni deo HTL3310 sistema, koristi dva zvučnika punog opsega i dva visokotonska zvučnika, u kombinaciji sa eksternim subwoofer-om zaduženim za reprodukciju niskih tonova. Subwoofer možete postaviti bilo gde u prostoriji i tako prilagoditi zvuk svojim željama ili potrebama filma. Drugim rečima, lako ćete pronaći tačku sa koje niski tonovi najbolje zvuče.\nDodaćemo i to da je veza između centralnog sounbar-a i subwoofer-a bežična, a tu je i mogućnost montaže soundabr-a na zid, pa ne treba da brinete o saplitanju o kablove i narušavanju izgleda prostora u kojem će HTL3310 sistem biti instaliran.\nZa više informacija o Philips zvučnom sistemu oznake HTL3310 pogledajte našu video-prezentaciju na srpskom jeziku:\naudio sistemPhilips HTL3310Zvučnici za televizor


Obaranje visokih stabala, seča, uklanjanje i sanacija - Jadran d.o.o.\nSeča stabala, uklanjanje i sanacija\nNaša kompanija odnedavno nudi još jednu uslugu u održavanju zelenih površina. Bezbedno i stručno uklanjamo visoko rizična stabla i drveće.\nKao i u svakom drugom segmentu našeg poslovanja, maksimalnu pažnju posvetili smo pronalaženju sertifikovanih i obučenih ljudi i nabavci odgovarajuće opreme, kako bi ceo posao bio urađen maksimalno bezbedno.\nViše puta se u praksi, nažalost pokazalo da seča stabala, naročito u gradskim sredinama može imati katastrofalne posledice po živote i imovinu ljudi. Zato je od neprocenjive važnosti da se ovim poslovima bave obučena lica kako za rad na visini, tako i za rad sa motornim testerama.\nOsposobljeni smo za obaranje stabala i na najnepristupačnijim lokacijama, kao što su neposredna blizina strujnih vodova i dalekovoda, zatim plinskih instalacija, kao i u blizini kuća, prosvetnih i zdravstvenih ustanova, komercijalnih objekata…\nU zavisnosti od vrste terena za seču rizičnih stabala koristimo kamionske korpe, alpinističku opremu, a po potrebi koristimo i kamionski kran (dizalicu).\nTakođe, Jadran izvodi i radove sanacije stabala i formiranja krošnji.


Rusko „oružje sudnjeg dana“ seje strah na Zapadu (video) - Sputnjik Srbija\n20:48 15 Decembar 2019\n08:02 28.10.2016 (osveženo 09:37 28.10.2016) Preuzmite kraći link\nPoslednjih godina, doduše, Zapad je ohrabrivalo to što se vek trajanja „ruskih đavolaka“ bližio kraju. Upravo zbog toga je vest o stvaranju nove rakete RS-28 „Sarmat“, koju zovu „naslednikom“ ili „sinom Satane“, postao za zapadne partnere Rusije veoma neprijatno iznenađenje.\nNova raketa je, za razliku od „Vojvode“, koja je proizvođena na teritoriji Ukrajine, u potpunosti ruska. Ali „Sarmat“ će biti još ubojitiji od „Vojvode“ — eksperti kažu da će prevazići prethodnika i po energetskoj efikasnosti, što će toj raketi omogućiti da pogađa ciljeve u bilo kojoj tački na svetu. Biće sposobna da se suprotstavi svemirskom ešalonu udarnih sredstava, a moći će da se lansira praktično sa svakog mesta i u svim pravcima.\nU očekivanju da se nova raketa pojavi, mnogi inostrani vojni stručnjaci kažu da ih najviše brine mogućnost da RS-28, naoružan projektom 4202, ruskom hipersoničnom jedrilicom-nosačem bojevih glava, nakon odvajanja od rakete-nosača, može da ubrza od 7 do 12 maha i bukvalno postane hipersonična krstareća raketa.\nOčekuje se da će Rusija staviti „Sarmat“ u operativnu upotrebu do kraja 2018. godine i da će nakon što bude dovršen verovatno biti razmešten na lokacije u Sibiru.\nKlintonova otkrila nuklearnu tajnu SAD?\nSarmat, raketa, naoružanje, vojska Rusije


Turska: Izrael pokušava sprečiti uspostavu nezavisne i suverene palestinske države | TRT Srpski\nTurska: Izrael pokuš...\nTurska: Izrael pokušava sprečiti uspostavu nezavisne i suverene palestinske države\n"Očito je da Izrael pokušava sprečiti uspostavu nezavisne i suverene palestinske države s teritorijalnim integritetom i tim aktivnostima naseljavanja eliminirati mogućnost dvodržavnog rešenja", naglašeno je u saopštenju.\nTurska je zabrinuta zbog najava da će biti odobreni planovi izraelskih vlasti o gradnji novih ilegalnih stambenih jedinica na okupiranoj Zapadnoj Obali, saopšteno je iz Ministarstva vanjskih poslova Turske.\n"Zabrinuti smo zbog izraelskih poruka da će odobriti planove za izgradnju dodatnih 850 stambenih jedinica na Zapadnoj obali", navedeno je u saopštenju iz turskog MVP-a.\nIstiče se da ovaj korak predstavlja najnoviji primjer izraelske nelegitimne prakse koja je ubrzana pre nego što nova administracija preuzme dužnost u Sjedinjenim Američkim Državama.\n"Očito je da Izrael pokušava sprečiti uspostavu nezavisne i suverene palestinske države s teritorijalnim integritetom i tim aktivnostima naseljavanja eliminirati mogućnost dvodržavnog rešenja", naglašeno je u saopštenju, te dodano:\n"Pozivamo međunarodnu zajednicu da izvrši potreban pritisak na Izrael kako bi okončao te aktivnosti kojima se zanemaruje međunarodno pravo, a posebno rezolucije Ujedinjenih naroda (UN), te da se usprotivi tim agresivnim akcijama."\nRanije je saopšteno da će izraelske vlasti sledeće sedmice odobriti odluku o izgradnji još 850 stambenih jedinica za jevrejske doselenike na Zapadnoj obali.\nTagovi: #izraelska okupacija , #Palestina , #Turska\nKoca: U Turskoj prvu dozu vakcine primilo 830.000 zdravstvenih radnika\nOd sutra počinjemo vakcinaciju štićenika i osoblja domova za stare i nemoćne osobe. Istovremeno počinjemo i vakcinaciju naših sugrađana starijih od 90 godina, kazao je resorni turski ministar Fahrettin Koca\nPredsednik Erdogan i šef Stranke pravde i razvoja (AK Parti) videolinkom je prisustvovao 7. vanrednom kongresu AK Partije koji se održavaju u Manisi, Aydınu, Mardinu, Adıyamanu, Kilisu, Bingölu, Bitlisu, Elazığu i Muşu.\nČavušoglu : " Nakon pozitivnih koraka iz Evrope, bolja atmosfera u odnosima između Turske i EU "\nMinistar spoljnih poslova Mevlut Čavušoğlu je rekao da je nakon pozitivnih koaraka iz Evrope , sada pozitivnija atmosfera odnosa sa EU.\nNastavljeni tehnički razgovori između Turske i Grčke u sedištu NATO-a u Briselu\nOdržavanje tehničkih razgovora između delegacija Turske i Grčke o modelima razgraničavanja, dogovoreno je i realizirano nakon razgovora predsjednika Republike Turske Recepa Tayyipa Erdogana i generalnog sekretara NATO-a Jensa Stoltenberga


TK: Poziv za projekte mladih 2012. – Radio Feral\nFondacija tuzlanske zajednice, kroz program Omladinske banke, poziva mlade s područja Općine Lukavac, Kalesija i Tuzla da predlože svoje ideje i naprave pozitivne promjena u svojoj zajednici.\nAplikacioni krug za projekte u 2012., koji imaju za cilj unaprijediti uslove življenja mladih u Kalesiji, Tuzli i Lukavcu, otvoren je za sve formalne i neformalne grupe mladih u rasponu od 15 do 30 godina. Omladinska banka daje maksimalni iznos granta do 800 KM po projektu koji primarno trebaju promovisati aktivizam i volonterizam u zajednici. Ideje trebaju biti usmjerene ka realizaciji aktivnosti iz oblasti: sport, muzika, obrazovanje, ekologija, ljudska prava, prevencija nasilja, kultura, umjetnost, zdravlje, infrastruktura, društveni život, volonterizam/aktivizam. Poziv je otvoren za omladinske projekte iz Tuzle do 21.oktobra, a za projekte iz Kalesije i Lukavca do 30.oktobra 2012. godine.\nOmladinska banka podstiče omladinski aktivizam i finansijski podržava ideje mladih.\nAplikaciju i sve detaljnije informacije možete preuzeti sa zvanične internet stranice www.fondacijatz.org i www.omladinskabanka.org ili direktno u kancelariji Fondacije tuzlanske (ul. Matije Gupca 13 ; 035/362 832. Kontakt osobe Ismet Sokoljanin i Emir Bašić)\n← BiH: Nove lične karte početkom 2013.\nOTVORENA ROBNA KUĆA “BINGO” U KALESIJI →\nBKC: U četvrtak izložba slika Muhameda Džananovića


“Bemax Arena” na raspolaganju Kliničko-bolničkom centru Crne Gore i Direktoratu za vanredne situacije – Reprezentacija.me\nOd danas su podgoričko sportsko zdanje i sve propratne prostorije “Bemax Arene” stavljene na raspolaganje Kliničko-bolničkom centru Crne Gore i Direktoratu za vanredne situacije koji su nakon pregleda objekta od strane njihovog stručnog tima dali saglasnot za privremenu prenamjenu.\nNaravno, “Bemax Arena” je samo jedan u nizu objekata koje stoje kao opcija jer su prioriteti trenutni bolnički i karantinski kapaciteti. Ovim se pokazuje i ozbiljnost u pripremnim radnjama preventivnih mjera bez obzira što pojedini kapaciteti vjerovatno nikada neće ni biti korišteni u ove svrhe.\nNakon konsultacija relevantnih za funkcionisanje ovog sportskog centra, zvanično je upućena ponuda vodećim odgovornim stručnim institucijama. Cilj ove specifične humanitarne ponude je samo jedna u nizu ove kao i srodnih firmi koje pokušavaju da, osim direktne finansijske pomoći, traže i sve druge oblike kojima mogu pomoći u zaštiti gradjana Crne Gore od prijetećeg koronavirusa.\nOva odluka je donešena u skladu sa namjerom da je potrebno biti maksimalno fokusiran kako se što prije i što više može pomoći u naporima institucija i građana da se ublaže brojne teške posljedice koje nosi aktuelna opasna situacija.


Subotica: Krivične prijave zbog lažnih obećanja o poslu | Autonomija\nZahvaljujući pisanju VOICE-a, otkriveni prevaranti u Subotici\nSubotička Policija podnela je danas krivične prijave Osnovnom javnom tužilaštvu protiv tri osobe, zbog sumnje da su izvršile više krivičnih dela prevare i tako stekle protivpravnu imovinsku korist od preko 3,3 miliona dinara.\n“Osumnjičeni se terete da su, u toku 2014. i 2015. godine, lažnim oglašavanjem i predstavljanjem, doveli u zabludu 13 osoba iz Subotice, nudeći im zaposlenje u Kulturnom centru u Subotici, koji bi trebalo da otvore u gradu i deo je Ministarstva kulture Srbije. Oštećeni su za obuke i licence, koje su im navodno potrebne za dalji rad, bili u obavezi da uplate po dve hiljade evra”, navodi se u policijskom saopštenju za javnost.\nMinistarstvo kulture i informisanja podnelo je početkom juna krivičnu prijavu protiv udruženja građana Sub-medija iz Subotice, zbog sumnje da su falsifikovali pečat ministarstva i izvršili prevaru.\nOsnovnom javnom tužilastvu u Subotici podneta je krivična prijava kojom se ta Sub-medija tereti za lažno predstavljanje, falsifikovanje isprave i prevare, objavio je u junu Vojvođanski istraživačko-analitički centar (VOICE).\nU današnjem saopštenju subotičke policije navedeno je da se sumnja da ima više oštećenih građana nego što je dosadašnjim radom utvđeno i da ih pozivaju da se jave u Policijsku upravu u Subotici.


“Blic” je pokušao da dobije zvaničnu informaciju i od premijerke Ane Brnabić, ali nismo uspeli. Nezvanično nam je rečeno da je kabinet obavešten o odlaganju Petih univerzitetskih sportskih igara.\nOvakvu odluku donela je juče Evropska univerzitetska sportska asocijacija (EUSA) i Organizacioni komitet igara u Beogradu, na čijem je čelu premijerka Ana Brnabić, zbog situacije sa koronom. U obrazloženju se navodi da trenutna nepredvidive okolnosti oko COVIDA-19 ne garantuju da se u periodu koji je bio predviđen za održavanje Univerzijade može očuvati zdravlje učesnika ove manifestacije.\n- Sigurnost i zaštita svih učesnika Petih evropskih univerzitetskih sportskih igara, sportista, zvaničnika, volontera, osoblja, navijača,partnera, federacija, EUSA članova i javnosti je naša primarna briga. U ovakvim uslovima ne postoji garancija da se zaštita zdravlja može obezbediti pa smo uz saglasnost sa najvišim državnim organima Srbije, zaključili da igre treba da se odlože za leto 2021. godine. Tačan datum će biti naknadno određen, a EUSA se zahvaljuje svim ustanovama, partnerima, članovima organizacionog komiteta u Srbiji na njihovom neumornom trudu i posvećenosti da se igre održe. Posebno cenimo njihovu ogromnu podršku da se nastavi sa organizacionim pripremama koje bi dovele do postavljenog cilja, a to je da Pete evropske univerzitetske igre budu najveća i najbolje organizovana akademska manifestacija - navodi se u obrazloženje EUSA u koje je “Blic” imao uvid.\nIvanka Popović, rektorka Univerziteta u Beogradu, koji je trebalo da bude domaćin igara, kaže za “Blic” da je dobila nezvaničnu informaciju o njihovom odlaganju.\n- Pozdravljam odluku koja je doneta oko odlaganja Evropskih univerzitetskih igara za leto 2021. godine. Imajući u vidu da smo suočeni sa situacijom koja je poremetila ne samo obrazovne već i društvene i privredne aktivnosti kod nas i u celom svetu, a ne znamokoliko će to sve trajati, održavanje igara zaista nije moguće. Svi univerziteti u Evropi su prešli na onlajn nastavu i poslovanje. To je veliki izazov, čak i za univerzitete koji imaju dugogodišnje iskustvo sa takvim radom. Vreme posle pandemije će biti posvećeno intenzivnim nastavnim aktivnostima u vidu konsultacija, kao i intenzivnim terminima blok eksperimentalnih vežbi i praktičnog rada.\nZa to je potrebno i vreme i novac. Nijednom rektoru ni dekanu ovog leta sportske igre ne mogu da budu prioritet. Letnji semestar će u Srbiji verovatno biti produžen, a rokovi za polaganje prilagođeni okolnostima tako da su kapaciteti Studentskog grada neophodni za naše studente. Organizacioni komitet EUI2020 i EUSA, koji su u redovnom kontaktu i koordinisano rade, pratili su razvoj događaja i doneli najbolju moguću odluku. Verujem da će EUI sledećeg leta biti izvanredna sportska i društvena manifestacija - navodi Popović.\nSlično mišljenje ima i Predrag Jušković, direktor preduzeća “Pete evropske univerzitetske igre Beograd 2020”, koje je zaduženo za tehničku pripremu ovih akademskih sportskih igara.\n- EUSA je odluku o odlaganju donela u dogovoru sa našom vladom i premijerkom Anom Brnabić, koja je predsednik Organizacionog komiteta igara. Ta odluka je apsolutno racionalna i ispravna jer su igre u ovakvoj situaciji u drugom planu u odnosu na zdravlje studenata. Uostalom sve sportske manifestacije se odlažu zbog korone, pa je logično bilo da i EUSA donese ovakvu odluku. Mi smo bili gotovo pripremljeni i za termin u julu ove godine, završeno je blizu 80 odsto definisanih obaveza - kaže Jušković za “Blic”.


Hemomont otvorio pogon u Podgorici - Nira Press\nPočetna » Hemomont otvorio pogon u Podgorici\nKompanija Hemomont, prva fabrika lekova u Crnoj Gori, članica Hemofarma i Štada grupe, je otvorila novi pogon za proizvodnju sterilnih nazalnih sprejova “SNUP” u Podgorici. Pogon, u čiju izgradnju i opremanje je uloženo 5,3 miliona evra, omogućio je dodatno zapošljavanje 30 radnika, a planirana proizvodnja je tri miliona komada sprejova mesečno. U novom postrojenju na 1.700 kvadrata, proizvodiće se sprej za nos za decu i odrasle, koji će se izvoziti na devet inostranih tržišta.\nRonald Zeliger i Milo Đukanović u pogonu SNUP\nSnežana Perović, izvršna direktorka Hemomonta, podsetila je da je Hemomont za prethodne 24 godine od male fabrike za proizvodnju osnovnih infuzionih rastvora prerastao u kompaniju koja je lider u farmaceutskoj industriji i jedan od najvećih izvoznika u Crnoj Gori.\n„Otvaranje novog pogona zaproizvodnju SNUP-a pokazuje da Hemomont iz godine u godinu nastavlja da raste i napreduje.Ovakve investicije u moderna postrojenja koja predstavljaju najviše svetske standarde, dodatno doprinose pozicioniranju Hemomonta na mapi kvalitetne farmaceutske industrije“, saopštila je Perović.\nPogon su otvorili Milo Đukanović, predsednik Crne Gore i Ronald Zeliger, potpredsednik Štada grupe i generalni direktor Hemofarma, koja je većinski vlasnik Hemomonta.\n„Hemofarm jeregionalni centar Štada grupe za tržišta centralne i jugoistočne Evrope i pod svoje vođenje dobio je 13 zemalja, od kojih se čak osam nalaze u Evropskoj uniji. To je, svakako, rezultat našeg dobrog rada, jer su svi proizvodni centri Hemofarma lideri na svojim tržištima: Hemofarm je neprikosnoveni lider u Srbiji, Hemofarm Banjaluka na teritoriji Bosne i Hercegovine, dok je Hemomont dominantan proizvođač na crnogorskom tržištu. Ovo je, takođe, i veliki zalog za budućnost. Štada nam to vraća kontinuiranim investiranjem – od 2006. kada je postala naša matična kuća do danas, Štada je u modernizaciju postrojenja Hemomonta uložila 12,5 miliona evra. Izgradnja pogona za proizvodnju SNUP-a dodatno će osnažiti poziciju Hemomonta i farmaceutske industrije Crne Gore, u čije potencijale mi duboko verujemo“, rekao je je Ronald Zeliger Pored Hemofarma, u vlasničkoj strukturi Hemomonta je i država Crna Gora.\nNjegova liderska pozicija u farmaceutskoj industriji potvrđuje da partnerski odnos države i privatnog sektora može biti uspešan, kada se odgovorno posluje.


Crna lista džihadista: Na spisku za odstrel i američki senator! – Zvornik Danas\nNaslovna/VIJESTI/Svijet/Crna lista džihadista: Na spisku za odstrel i američki senator!\nZvornik Danas Send an email 3. aprila 2015\nMagazin džihadističke organizacije Islamska država „Dabik“ uvrstio je američkog senatora iz Virdžinije Ričarda Bleka na listu neprijatelja, zajedno sa još dvojicom američkih zvaničnika.\nPublikacija izdvaja Bleka zajedno sa još dvojicom „krstaša“ – bivšim senatorom i predsjedničkim kandidatom Rikom Santorumom i veteranom CIA Garijem Berntsenom, prenose američki mediji i društvene mreže.\nČasopis objavljuje fotografije pomenutih preko cijele strane i citira svakog od njih opširno pod naslovom „Prema riječima neprijatelja“.\n„Tokom posljednjih dana, brojni krstaši izrazili su zabrinutost zbog snage Islamske države, njenog oživljavanja islama i kalifata i njenu ekspanziju u Evropi i ostatku svijeta“, navodi se u uvodniku.\nČasopis nije objavio nikakve otvorene prijetnje protiv tih lica, ali Blek je rekao da ga je virdžinijska policija upozorila na njegovo postojanje. On je odbio da kaže da li je preduzeo neke mjere predostrožnosti.\n„Oni su željeli da budem svjestan opasnosti, jer je u pitanju ekstremistička organizacija, koja spaljuje ljude u kavezima“, rekao je on.\nBerntsten i Santorum nisu željeli da komentarišu objavljivanje njihovih fotografija u časopisu.\nIslamska država u okviru svoje propagande često citira zabrinutost zapadnih zvaničnika zbog njenog rasta, uzimajući njihove riječi kao kompliment, kaže koautor publikacije „ISIS: Država terora“ J.M. Berger.\n„U osnovi, oni traže mogućnost da pokažu koliko ih se plaše na zapadu“, kaže Berger, dodajući da pri tom nikoga ne diskriminišu.\nTako su naveli riječi Santoruma da Islamska država ne gubi tlo i da neće biti diskreditovani u očima islamskog svijeta, nego će postati jača.\nCitirali su Berntsenov nedavni intervju kablovskoj TV, u kojem on kaže da je „Islamska država zaista najuspješnija sunitska teroristička grupa u istoriji, jer su oni stvoreni van prostora nacionalnih država“. On je tada dodao da ID ima sjajnu propagandu, koja navodi ljude širom svijeta da traže poruku.\nBlek je skrenuo međunarodnu pažnju na sebe prije godinu dana, kada je poslao pismo sirijskom predsjedniku Bašaru Al Asadu u kojem mu zahvaljuje za odbranu hrišćana, a ovaj je to pismo postavio na svom Fejsbuk profilu.\nČasopis je citirao dijelove njegovog intervjua za rusku televiziju Russia Today, u kojem je rekao: „Jedna stvar je jasna – ako Damask padne, strašna crno-bijela zastava Islamske države će se vijoriti iznad njega“.\nOn je potom dodao da će „u roku od mjesec dana nakon pada Damaska, pasti i Jordan i Liban“.\n„Mislim da ćete automatski vidjeti početak istorijskog pritiska islama prema Evropi i mislim da će na kraju Evropa biti osvojena“, procijenio je on.\nBlek je bio iznenađen kad je vidio da se pojavio u tom magazinu kao „američki krstaš“, ali je na osnovu toga zaključio da je to dokaz da je dobro znao šta govori kada je u pitanju Islamska država.\ndžihadisti odstrel ričard blek\nGrupa iz Sarajeva na spisku Interpola\nRacije i pucnjava u leglu džihadista u Briselu\nMajami: Novak poslao Ferera kući i ušao u polufinale\nŠkrbić: U Srebrenici stotine, a ne hiljade ubijenih van borbe\nSprečavanje nasilja i poboljšanje položaja žena\nGrađani da budu odgovorni i da se dosljedno pridržavaju mjera


Matić: Saradnja sa NALED-om u oblastima turizma i elektronskog poslovanja – SDP Srbije\nMinistarka najavila formiranje Vladinog Saveta za razvoj i oporavak turizma\nMinistarka trgovine, turizma i telekomunikacija Tatjana Matić, izvršna direktorka NALED-a Violeta Jovanović, i izvršni direktor JP Pošte Srbije Nebojša Marković, razgovarali su na današnjem sastanku o projektima u oblasti turizma i elektronskog poslovanja.\nMinistarka Matić ovom prilikom najavila je formiranje Saveta za razvoj i oporavak turizma, ističući da će u fokusu rada ovog tela biti održivi razvoj, lokalne turističke agencije i trendovi u ovoj oblasti, sa akcentom na značaju turizma za celokupan ekonomski razvoj.\nOna je dodala da je cilj Ministarstva da sprovodi i programske aktivnosti i da donosi rezultate na terenu, naročito u svetlu pandemijskih okolnosti koje pružaju priliku za razvojne promene.\nNa sastanku je bilo reči i o potrebi analize zanatskih delatnosti, kao i o značaju implementacije Zakona o elektronskom dokumentu, elektronskoj identifikaciji i uslugama od poverenja u elektronskom poslovanju.\nOvom prilikom razmatrano je rešenje za izdavanje kvalifikovanih elektronskih sertifikata za potpis stranim državljanima, ali i domaćim državljanima u inostranstvu, koji nisu u prilici da dođu u Srbiju ili da koriste dostupne elektronske usluge.\nBudući da se trenutno u praksi vrši izdavanje sertifikata stranim državljanima na osnovu pasoša ili lične karte, konstatovano je da je potrebno uvesti i nove modele na osnovu usvojenih izmena Zakona koji, između ostalog, predviđa uvođenje identifikacije na daljinu.\nMinistarka Matić predložila je da Ministarstvo, NALED, Eko mreža i Turistička organizacija Srbije pokrenu projekat Turističke galerije, koristeći raspoložive kapacitete prostora koji bi imali izložbenu funkciju, ali i funkciju prodavnica, radionica, prostora za edukaciju i održavanje događaja i manifestacija koje bi mogle da budu promovisane u filijalama JP Pošte.


Nintendo radi na kućištu koje pretvara smartphone u Game Boy - mojusk.ba\nNintendov Game Boy je bio veoma popularan gadget za zabavu devedesetih godina prošlog stoljeća, a sada se čini da kompanija na kućištu koje će na neki način smartphone pretvoriti u ovaj urešaj.\nPlanovi su otkriveni zahvaljujući patentu preklopnog kućišta za smartphone koje ima izrez za dio ekrana, kao i legendardni D-Pad, dugmad A, B, Start i Select raspoređenu baš kao na pravom Game Boyju. Nintendo je predao dokumente za patent navodeći da se radi o dodatku koji smartphone pretvara u Game Boy.\nInteresantno, kućište ima i izrez za prednju kameru, tako da bi kućište moglo iskoristiti i funkciju kamere. Kada se smartphone stavi u kućište, njegova dugmad dolaze u kontakt s ekranom mobitela te se tako dobije hibridni uređaj.\nJoš uvijek nije poznato da li će i kada Nintendo predstaviti ovo kućište.


Venom je na dva meseca od premijere, a rejting se još uvek ne zna\nSrce i razum kažu R, studio hoće PG-13\nPosted ponedeljak 27 08 2018 08:51:13\nJoš uvek se ne zna da li će Neljubazni Komšija Venom eksplicitno čupati ruke, glave i noge zlotvorima, ili ćete ipak moći da povedete malo dete ili baku u bioskop na ovaj film.\nSvesni izvornog materijala, reditelj Ruben Fleischer i Venom lično, Tom Hardy, na dva meseca od premijere, uveliko su u problemu - R ili PG-13?\nIako fanovi i poznavaoci Venoma, logično, očekuju R rejting, Sony po svom starom običaju (tvrdoglavog uništavanja franšiza, prim. aut.) želi da ovaj film dobije PG-13 pečat, da bi "budući Spider-Man spinoff filmovi mogli da zadrže porodični ton po kojem je Spajdi poznat," kako glasi zvanično opravdanje.\nComicBook prenosi deo razgovora Fleischera i Hardyja za magazin Total Film, u kojem tvrde da su uložili "nadljudski napor" kako bi film ostao što je verniji moguće izvornom materijalu.\n"Prilično nas zanima kako će se to završiti," kaže Fleischer. "Prevazišli smo sve naše mogućnosti želeći da film ostane veran stripovima koliko god je to moguće. Venom je lik koji ide okolo, odgriza ljudima glave i jede mozgove, tako da smo pokušali da tome iole ukažemo poštovanje."\nHardy, sa druge strane, veruje u neku "zlatnu sredinu":\n"Naravno da želite da doprete do što je moguće veće publike, jer imate jedan dobar i zabavan film," kaže Hardy. "Moj sin me je "gurnuo" u Venoma, a verujem da bih na neke scene morao da mu pokrijem oči. Sve zavisi od toga koliko ste osetljiv roditelj jednog devetogodišnjaka, nije to samo na meni lično. Iskreno ne znam koji rejting će film dobiti, ali verujem da može da se izvede pola-pola. Venom kao franšiza se zaista oslanja na krvoproliće, ali tu su i elementi crnog humora i akcionog trilera."\nŠta god da Sony odluči, Venom stiže u bioskope 5. oktobra i biće samo jedan od mnogobrojnih spinoff filmova o junacima Spajdijevog univerzuma - za sada su na spisku superheroina Silk, vampir Morbius, lovac Kraven i solo avanture Silver Sable i Black Cat.